3. การประกอบธุรกิจของแต่ละสายผลิตภัณฑ์

3.1 ลักษณะผลิตภัณฑ์หรือบริการ

สายธุรกิจชำแหละและแปรรูปเนื้อไก่

สายธุรกิจชำแหละไก่และแปรรูปเนื้อไก่ดำเนินการโดยบริษัท จีเอฟพีที จำกัด (มหาชน) ซึ่งเป็นบริษัทแม่ของกลุ่ม ผลิตภัณฑ์ของบริษัท คือ ชิ้นส่วนไก่สดและไก่ปรุงสุก รวมทั้งผลพลอยได้จากการชำแหละไก่ โดยที่บริษัทมีช่องทางการ จัดจำหน่ายทั้งในประเทศและต่างประเทศ โดยคิดเป็นสัดส่วนร้อยละ 64 และร้อยละ 36 ตามลำดับ สภาวะการแข่งขัน ทางการตลาดของธุรกิจนี้แบ่งออกเป็น 2 ส่วนดังนี้

1)  ตลาดภายในประเทศ

คู่แข่งขันของบริษัท คือผู้ประกอบการโรงเชือดไก่ในประเทศ
ซึ่งบริษัทมีความได้เปรียบเนื่องจากบริษัททำธุรกิจ ครบวงจร คือตั้งแต่ผลิตอาหารสัตว์ เลี้ยงไก่
ชำแหละไก่ และแปรรูปสินค้า ทำให้บริษัทสามารถควบคุมคุณภาพของผลิตภัณฑ์
รวมทั้งควบคุมต้นทุนการผลิตของบริษัทได้อีกด้วย

2)  ตลาดต่างประเทศ

คู่แข่งขันของบริษัท คือผู้ผลิตเนื้อไก่รายใหญ่ของโลก เช่น สหรัฐอเมริกา บราซิล และจีน
ประเทศไทยจัดเป็นหนึ่งในผู้ผลิตเนื้อไก่รายใหญ่รายหนึ่ง และมีศักยภาพเพียงพอ
ที่จะแข่งขันกับประเทศคู่แข่งได้ แต่ในปี 2553
ประเทศไทยยังคงมีการเกิดแพร่ระบาดของโรคไข้หวัดนก
ทำให้ผู้ส่งออกไม่สามารถส่งออกเนื้อไก่สดแช่แข็งไปยังต่างประเทศได้
แต่ยังคงสามารถส่งออกได้เฉพาะเนื้อไก่ปรุงสุก

บริษัท จีเอฟพีที จำกัด (มหาชน) ได้รับบัตรส่งเสริมการลงทุนจำนวน 5 ฉบับ
จากคณะกรรมการส่งเสริมการลงทุน โดยได้รับสิทธิประโยชน์ตามพระราชบัญญัติส่งเสริมการลงทุน
พ.ศ. 2520 ตามมาตรา 25, 26, 28, 31, 34, 36(1), 36(2) และมาตรา 37
สิทธิประโยชน์ที่ได้รับรวมทั้งการได้รับยกเว้นอากรขาเข้าสำหรับเครื่องจักรตามที่อนุมัติ
และให้ได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมรวมกันไม่เกินร้อยละ
100 ของเงินลงทุน ไม่รวม ค่าที่ดินและทุนหมุนเวียนมีกำหนดเวลา 8 ปี
นับแต่วันที่เริ่มมีรายได้จากการประกอบกิจการตามรายละเอียดดังนี้

  --------------- ----------- --------------------------- -------------- -----------
  บัตรส่งเสริมเลขที่   ลงวันที่       ประเภทกิจการที่ส่งเสริม          วันที่เริ่มมีรายได้   วันหมดอายุ

  1776(2)/2545    11 ธันวาคม   ผลิตอาหารกึ่งสำเร็จรูปจากเนื้อไก่   21 มกราคม 2548 20 มกราคม
                  2545                                                   2556

  1699(3)/2547    25 สิงหาคม   ผลิตอาหารสำเร็จรูปจากเนื้อไก่     23 กรกฎาคม     22 กรกฎาคม
                  2547                                    2550           2558

  1565(3)/2550    28 มีนาคม    ผลิตอาหารสำเร็จรูปจากเนื้อไก่     26 ตุลาคม 2551  25 ตุลาคม
                  2550                                                   2559

  1329(2)/2552    24 เมษายน   ผลิตไก่ชำแหละ                 ยังไม่มีรายได้     -
                  2552                                                   

  1051(3)/2553    18 มกราคม   ผลิตอาหารสำเร็จรูปจากเนื้อไก่     ยังไม่มีรายได้     -
                  2553                                                   
  --------------- ----------- --------------------------- -------------- -----------

สายธุรกิจไก่ปู่ย่าพันธุ์

สายธุรกิจไก่ปู่ย่าพันธุ์ ดำเนินการโดยบริษัท จีพี บรีดดิ้ง จำกัด โดยเริ่มจากการเลี้ยงไก่ปู่ย่าพันธุ์
เพื่อผลิตลูกไก่พ่อแม่พันธุ์เนื้อ แล้วขายลูกไก่พ่อแม่พันธุ์ให้กับ บริษัท ฟาร์มกรุงไทย จำกัด และบริษัท
กรุงไทยอาหารสัตว์ จำกัด (มหาชน) สภาวะการตลาดของธุรกิจนี้มีการแข่งขันค่อนข้างมาก
แต่เนื่องจากบริษัทเป็นบริษัทย่อยในกลุ่ม จีเอฟพีที ซึ่งทำธุรกิจ ครบวงจร
ทำให้บริษัทนี้ไม่เกิดสภาวะการแข่งขันกับบริษัทคู่แข่ง เนื่องจากบริษัทขายลูกไก่พ่อแม่พันธุ์ให้กับบริษัท
ที่เกี่ยวข้องกัน

บริษัท จีพี บรีดดิ้ง จำกัด
ซึ่งเป็นบริษัทย่อยได้รับบัตรส่งเสริมการลงทุนในกิจการผลิตลูกไก่พ่อแม่พันธุ์เนื้อประเภท 1.4
กิจการขยายพันธุ์สัตว์
จากคณะกรรมการส่งเสริมการลงทุนและได้สิทธิประโยชน์ตามพระราชบัญญัติส่งเสริมการลงทุน พ.ศ.
2520 ตามมาตรา 25, 26, 28, 31(1), 31(3), 31(4) และ 34 สิทธิประโยชน์ที่ได้รับ
รวมทั้งการได้รับยกเว้นอากรขาเข้าสำหรับเครื่องจักรตามที่อนุมัติ
ยกเว้นภาษีเงินได้นิติบุคคลสำหรับกำไรสุทธิรวมกันไม่เกินร้อยละ 100
ของเงินลงทุนไม่รวมค่าที่ดินและทุนหมุนเวียนมีกำหนดเวลา 8 ปี
นับแต่วันที่เริ่มมีรายได้จากการประกอบกิจการ ตามรายละเอียดดังนี้

  --------------- ----------- ------------------------- -------------- -----------
  บัตรส่งเสริมเลขที่   ลงวันที่       ประเภทกิจการที่ส่งเสริม        วันที่เริ่มมีรายได้   วันหมดอายุ

  1932(2)/2548    11 ตุลาคม    ผลิตลูกไก่พ่อแม่พันธุ์เนื้อ         9 กันยายน 2549  8 กันยายน
                  2548                                                 2557
  --------------- ----------- ------------------------- -------------- -----------

สายธุรกิจโรงฟักไข่

สายธุรกิจโรงฟักไข่ ดำเนินการโดยบริษัท ฟาร์มกรุงไทย จำกัด โดยซื้อลูกไก่พ่อแม่พันธุ์เนื้อจากฟาร์มไก่ปู่ย่าพันธุ์เพื่อนำมาเลี้ยงและผลิตลูกไก่เนื้อ และซื้อลูกไก่พ่อแม่พันธุ์ไข่จากต่างประเทศ เพื่อนำมาเลี้ยงและผลิตลูกไก่ไข่ ซึ่งเป็นผลิตภัณฑ์หลักของบริษัท โดยที่ลูกไก่เนื้อขายให้กับ บริษัท เอ็ม.เค.เอส. ฟาร์ม จำกัด ซึ่งเป็นบริษัทย่อยของบริษัท จีเอฟพีที จำกัด (มหาชน) ส่วนลูกไก่ไข่ขายให้กับ บริษัท กรุงไทยอาหารสัตว์ จำกัด (มหาชน) และฟาร์มผู้เลี้ยงไก่ไข่ทั่วไป สภาวะการตลาดของธุรกิจนี้ มีการแข่งขันค่อนข้างมาก ซึ่งยังคงเป็นกลุ่มเดียวกับกลุ่มบริษัทที่เลี้ยงไก่เพื่อการส่งออกเป็นหลัก แต่เนื่องจากบริษัทเป็นบริษัทย่อยในกลุ่มจีเอฟพีที ซึ่งทำธุรกิจครบวงจร ทำให้บริษัทนี้ไม่เกิดสภาวะการแข่งขันกับบริษัทคู่แข่ง เนื่องจากบริษัทขายลูกไก่ให้กับบริษัทที่เกี่ยวข้องกัน

บริษัท ฟาร์มกรุงไทย จำกัด ซึ่งเป็นบริษัทย่อยได้รับบัตรส่งเสริมการลงทุนในกิจการผลิตลูกไก่
ประเภท 1.5 กิจการขยายพันธุ์สัตว์ หรือเลี้ยงสัตว์ จำนวน 2 ฉบับ
จากคณะกรรมการส่งเสริมการลงทุนและได้สิทธิประโยชน์ตามพระราชบัญญัติส่งเสริมการลงทุน พ.ศ.
2520 ตามมาตรา 25, 26, 28, 31 และ 34 สิทธิประโยชน์ที่ได้รับ
รวมทั้งการได้รับยกเว้นอากรขาเข้าสำหรับเครื่องจักรตามที่อนุมัติ
ยกเว้นภาษีเงินได้นิติบุคคลสำหรับกำไรสุทธิรวมกันไม่เกินร้อยละ 100
ของเงินลงทุนไม่รวมค่าที่ดินและทุนหมุนเวียนมีกำหนดเวลา 8 ปี
นับแต่วันที่เริ่มมีรายได้จากการประกอบกิจการ ตามรายละเอียดดังนี้

  --------------- ----------- ------------------------- -------------- -----------
  บัตรส่งเสริมเลขที่   ลงวันที่       ประเภทกิจการที่ส่งเสริม        วันที่เริ่มมีรายได้   วันหมดอายุ

  1187(2)/2553    26 มกราคม   ผลิตลูกไก่                   ยังไม่มีรายได้     -
                  2553                                                 

  1591(2)/2553    16 มีนาคม    ผลิตลูกไก่                   ยังไม่มีรายได้     -
                  2553                                                 
  --------------- ----------- ------------------------- -------------- -----------

สายธุรกิจฟาร์มเลี้ยงไก่เนื้อ

สายธุรกิจฟาร์มเลี้ยงไก่เนื้อ ดำเนินการโดยบริษัท เอ็ม.เค.เอส. ฟาร์ม จำกัด โดยรับซื้อลูกไก่เนื้อทั้งหมดจากบริษัท ฟาร์มกรุงไทย จำกัด นำมาเลี้ยงเองจนอายุครบ 41 ถึง 43 วัน แล้วจึงขายไก่เนื้อต่อให้กับบริษัทแม่ คือ บริษัท จีเอฟพีที จำกัด (มหาชน) และบริษัทร่วมทุนของบริษัทแม่ คือ บริษัท จีเอฟพีที นิชิเร (ประเทศไทย) จำกัด ดังนั้นผลิตภัณฑ์หลักของบริษัท คือ ไก่เนื้อ สภาวะการตลาดของบริษัทนี้ แทบจะไม่มีการแข่งขัน เนื่องจากลูกค้ารายใหญ่ของบริษัทคือ บริษัทแม่และบริษัทร่วมทุนของบริษัทแม่

บริษัท เอ็ม.เค.เอส.ฟาร์ม จำกัด ซึ่งเป็นบริษัทย่อยได้รับบัตรส่งเสริมการลงทุน ในกิจการเลี้ยงไก่เนื้อ ประเภท 1.5 กิจการเลี้ยงสัตว์ จำนวน 13 ฉบับ จากคณะกรรมการส่งเสริมการลงทุน และได้สิทธิประโยชน์ตามพระราชบัญญัติส่งเสริมการลงทุน พ.ศ. 2520 ตามมาตรา 25, 26, 28, 31, 34 และมาตรา 37 สิทธิประโยชน์ที่ได้รับรวมทั้งการได้รับยกเว้นอากรขาเข้าสำหรับเครื่องจักรตามที่อนุมัติ และภาษีเงินได้นิติบุคคลสำหรับกำไรสุทธิรวมกันไม่เกินร้อยละ 100 ของเงินลงทุนไม่รวมค่าที่ดินและทุนหมุนเวียนมีกำหนดเวลา 8 ปี นับแต่วันที่เริ่มมีรายได้จากการประกอบกิจการตามรายละเอียดดังนี้

  --------------------------------------------------------------------------------
  บัตรส่งเสริมเลขที่   ลงวันที่        ประเภทกิจการที่ส่งเสริม      วันที่เริ่มมีรายได้   วันหมดอายุ
  --------------- ------------ ----------------------- -------------- ------------
  1678(1)/2544    25 ตุลาคม     เลี้ยงไก่เนื้อ               15 มกราคม 2545 14 มกราคม
                  2544                                                2553

  1696(1)/2544    6 พฤศจิกายน   เลี้ยงไก่เนื้อ               26 กรกฎาคม     25 กรกฎาคม
                  2544                                 2545           2553

  1779(2)/2545    12 ธันวาคม    เลี้ยงไก่เนื้อ               21 กุมภาพันธ์     20 กุมภาพันธ์
                  2545                                 2546           2554

  1632(2)/2546    11 พฤศจิกายน  เลี้ยงไก่เนื้อ               12 พฤษภาคม     11 พฤษภาคม
                  2546                                 2548           2556

  1571(2)/2551    6 มิถุนายน     เลี้ยงไก่เนื้อ               17 เมษายน 2553 16 เมษายน
                  2551                                                2561

  2085(2)/2551    19 พฤศจิกายน  เลี้ยงไก่เนื้อ               8 ตุลาคม 2553   7 ตุลาคม 2561
                  2551                                                

  1341(2)/2552    28 เมษายน    เลี้ยงไก่เนื้อ               ยังไม่มีรายได้     -
                  2552                                                

  1470(2)/2552    5 มิถุนายน     เลี้ยงไก่เนื้อ               ยังไม่มีรายได้     -
                  2552                                                

  1897(2)/2553    24 สิงหาคม    เลี้ยงไก่เนื้อ               ยังไม่มีรายได้     -
                  2553                                                

  1898(2)/2553    24 สิงหาคม    เลี้ยงไก่เนื้อ               ยังไม่มีรายได้     -
                  2553                                                

  2106(2)/2553    19 ตุลาคม     เลี้ยงไก่เนื้อ               ยังไม่มีรายได้     -
                  2553                                                

  2107(2)/2553    19 ตุลาคม     เลี้ยงไก่เนื้อ               ยังไม่มีรายได้     -
                  2553                                                

  2108(2)/2553    19 ตุลาคม     เลี้ยงไก่เนื้อ               ยังไม่มีรายได้     -
                  2553                                                
  --------------------------------------------------------------------------------

สายธุรกิจอาหารสัตว์

สายธุรกิจอาหารสัตว์ ดำเนินการโดย บริษัท กรุงไทยอาหารสัตว์ จำกัด (มหาชน) ผลิตภัณฑ์หลักของบริษัท คือ อาหารสัตว์บกและอาหารสัตว์น้ำ อาหารสัตว์บกโดยเฉพาะอาหารไก่ ขายให้กับบริษัท เอ็ม.เค.เอส. ฟาร์ม จำกัด, บริษัท ฟาร์มกรุงไทย จำกัด และบริษัท จีพี บรีดดิ้ง จำกัด รวมทั้งผู้เลี้ยงสัตว์ทั่วไป ส่วนอาหารสัตว์น้ำ ขายให้กับผู้เลี้ยงสัตว์น้ำทั่วไป สภาวะการแข่งขันธุรกิจอาหารสัตว์นี้ ไม่ค่อยรุนแรงมากนัก เนื่องจากร้อยละ 40 ขายให้กับบริษัทที่เกี่ยวข้องกัน ส่วนร้อยละ 60 ขายให้กับผู้เลี้ยงสัตว์อิสระทั่วไป ซึ่งบริษัทประกอบธุรกิจอาหารสัตว์มากกว่า 20 ปี ทำให้ลูกค้ามั่นใจ ในคุณภาพของผลิตภัณฑ์ของบริษัท รวมทั้งบริษัทได้จัดให้มีนักวิชาการคอยให้คำปรึกษา ดูแล การเลี้ยงสัตว์ ซึ่งทำให้ลูกค้ามั่นใจในผลิตภัณฑ์ของบริษัทมากยิ่งขึ้น นอกจากนี้ ยังมีฟาร์มเลี้ยงไก่พ่อแม่พันธุ์เพื่อผลิตไข่ไก่เชื้อขายให้กับบริษัท ฟาร์มกรุงไทย จำกัด เพื่อนำไปฟักและเลี้ยงต่อ

บริษัท กรุงไทยอาหารสัตว์ จำกัด (มหาชน) ซึ่งเป็นบริษัทย่อย ได้รับบัตรส่งเสริมการลงทุน ในกิจการผลิตไข่ไก่เชื้อ จำนวน 1 ฉบับ และในกิจการผลิตอาหารสัตว์หรือส่วนผสมอาหารสัตว์ จำนวน 1 ฉบับ จากคณะกรรมการส่งเสริมการลงทุน โดยได้รับสิทธิประโยชน์ตามพระราชบัญญัติส่งเสริมการลงทุน พ.ศ. 2520 ตามมาตรา 25, 26, 28, 31, 34 และ 37 สิทธิประโยชน์ที่ได้รับรวมถึงการได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับส่งเสริมมีกำหนด 8 ปีนับแต่วันที่เริ่มมีรายได้จากการประกอบกิจการตามรายละเอียดดังนี้

  --------------- ------------ ------------------------------ -------------- ------------
  บัตรส่งเสริมเลขที่   ลงวันที่        ประเภทกิจการที่ส่งเสริม             วันที่เริ่มมีรายได้   วันหมดอายุ

  1429(2)/2546    21 สิงหาคม    ผลิตไข่ไก่เชื้อ                     14 มิถุนายน 2549 13 มิถุนายน
                  2546                                                       2557

  1850(2)/2548    20 กันยายน    ผลิตอาหารสัตว์หรือส่วนผสมอาหารสัตว์   1 มิถุนายน 2552  31 พฤษภาคม
                  2548                                                       2560
  --------------- ------------ ------------------------------ -------------- ------------

สายธุรกิจอาหารแปรรูป

สายธุรกิจอาหารแปรรูป ดำเนินการโดยบริษัท จีเอฟ ฟูดส์ จำกัด ผลิตภัณฑ์หลักคือ ไส้กรอก
ซึ่งผลิตภัณฑ์จะอยู่ภายใต้เครื่องหมายการค้าของบริษัท ตลาดที่สำคัญของธุรกิจนี้คือ ตลาดสด
และตลาดพ่อค้าคนกลาง บริษัทเผชิญกับสภาวะแข่งขันค่อนข้างรุนแรง เนื่องจากการผลิตไส้กรอก
บางส่วนจะใช้เศษเนื้อไก่ที่เกิดจากการตัดแต่งของผลิตภัณฑ์ ที่ส่งออก ซึ่งบริษัทมีคู่แข่งที่สำคัญ
คือกลุ่มบริษัทที่เลี้ยงไก่เพื่อการส่งออกเป็นหลัก

3.2 การตลาดและภาวะการแข่งขัน

สายธุรกิจชำแหละและแปรรูปเนื้อไก่

(ก) ลักษณะการตลาดของผลิตภัณฑ์

กลยุทธ์ในการแข่งขันที่สำคัญ

ในการจำหน่ายผลิตภัณฑ์ของบริษัทนั้น บริษัทให้ความสำคัญเป็นอย่างมากกับคุณภาพของผลิตภัณฑ์
อีกทั้งบริษัทมีความได้เปรียบมากกว่าคู่แข่งขัน
เนื่องจากบริษัทมีประสบการณ์มาหลายสิบปีทางด้านภาคปศุสัตว์ ทำให้คุณภาพผลิตภัณฑ์ของบริษัท
เป็นที่ยอมรับของลูกค้า นอกจากนี้ บริษัทได้พัฒนารูปแบบของผลิตภัณฑ์ให้มีความหลากหลาย
ตามที่ลูกค้าต้องการ

บริษัทมีนโยบายที่จะผลิตสินค้ามูลค่าเพิ่มเป็นสำคัญ
เนื่องจากต้นทุนการผลิตของไทยสูงกว่าคู่แข่งเล็กน้อย
ถ้าผลิตสินค้าธรรมดาอาจจะไม่สามารถแข่งขันประเทศอื่นได้ ดังนั้น
บริษัทจึงเน้นการผลิตไก่แปรรูปที่ต้องใช้แรงงานที่มีฝีมือ ให้มากขึ้น
ซึ่งประเทศอื่นที่เป็นคู่แข่งขันยังพัฒนาฝีมือได้ไม่ทัน
หรือคู่แข่งในบางประเทศมีอัตราค่าจ้างแรงงานที่สูง ไม่สามารถแข่งขันได้
ทำให้ผลิตภัณฑ์ของบริษัทยังคงสามารถแข่งขันได้ในตลาดต่างประเทศ

ลักษณะของลูกค้า

ลูกค้าในประเทศ สามารถแบ่งลักษณะของลูกค้าในประเทศได้เป็น 3 กลุ่มดังนี้

กลุ่มที่ 1 กลุ่มลูกค้าที่เป็นบริษัทย่อยและบริษัทร่วม ได้แก่ บริษัท จีเอฟ ฟูดส์ จำกัด
ซึ่งเป็นบริษัทย่อยของบริษัท จีเอฟพีที จำกัด (มหาชน)
รับซื้อเศษเนื้อที่เกิดจากการตัดแต่งสินค้าต่างประเทศ เพื่อนำไปผลิตไส้กรอก และบริษัทร่วมคือ
บริษัท แมคคีย์ ฟู้ด เซอร์วิสเซส (ประเทศไทย) จำกัด โดยมีสัดส่วนการซื้อคิดเป็นร้อยละ 2.0
และ 17.37 ของยอดขายในประเทศ ตามลำดับ โดยที่บริษัท แมคคีย์ ฟู้ด เซอร์วิสเซส
(ประเทศไทย) จำกัด รับซื้อเนื้อไก่เพื่อนำไปผลิตสินค้าส่งให้กับร้านแมคโดนัลด์ ทั่วประเทศ
อีกทั้งจำหน่ายให้กับร้านแมคโดนัลด์ ของประเทศญี่ปุ่น ฮ่องกง สิงคโปร์ และเกาหลี เป็นต้น

กลุ่มที่ 2 กลุ่มลูกค้าที่เป็นบริษัทผู้ผลิตสินค้าแปรรูปเนื้อไก่เพื่อการส่งออก
ซึ่งลูกค้ากลุ่มนี้จะรับซื้อชิ้นส่วนไก่ โดยมีสัดส่วนร้อยละ 18.34 ของยอดขายภายในประเทศ
แล้วนำไปแปรรูปเป็นอาหารสำเร็จรูป และกึ่งสำเร็จรูปเพื่อการส่งออก

กลุ่มที่ 3 กลุ่มลูกค้าที่เป็นพ่อค้าคนกลางรายย่อย ๆ
ซึ่งจะมารับสินค้าจากบริษัททุกวันเพื่อนำไปขายต่อผู้บริโภคอีกทอดหนึ่ง โดยมีสัดส่วนร้อยละ 62.0
ของยอดขายภายในประเทศ

ลูกค้าต่างประเทศ บริษัทส่งออกเนื้อไก่ไปยังต่างประเทศ ตลาดต่างประเทศที่สำคัญ ได้แก่ ญี่ปุ่น
ประเทศในกลุ่มสหภาพยุโรป ฮ่องกง และสิงคโปร์ เป็นต้น

กลุ่มลูกค้าเป้าหมาย

กลุ่มลูกค้าเป้าหมายของบริษัท คือ กลุ่มผู้บริโภคเนื้อสัตว์ทั้งในและต่างประเทศ

การจำหน่ายและช่องทางการจำหน่าย

การจำหน่าย

  ผลิตภัณฑ์ของบริษัท จีเอฟพีที จำกัด (มหาชน) มีการจำหน่ายทั้งภายในประเทศและต่างประเทศ
  ภายใต้เครื่องหมายการค้า “GFPT” และเครื่องหมายการค้าของลูกค้า
  มีสัดส่วนแบ่งเป็นตลาดภายในประเทศร้อยละ 64 และตลาดต่างประเทศร้อยละ 36

ช่องทางการจำหน่าย

  ตลาดภายในประเทศ สินค้าส่วนใหญ่เป็นผลพลอยได้จากการชำแหละไก่ เช่น ขนไก่ หัวไก่
  เครื่องใน กระดูก เศษเนื้อเศษหนัง โดยผู้ซื้อส่วนหนึ่งเป็นพ่อค้าคนกลาง
  ซึ่งเข้ามารับสินค้าทุกวันเพื่อนำไปส่งแก่ผู้บริโภคอีกต่อหนึ่ง
  และอีกส่วนหนึ่งเป็นสินค้าคุณภาพระดับส่งออก จำหน่าย
  ให้กับบริษัทที่เป็นผู้ผลิตสินค้าแปรรูปจากเนื้อไก่ โดยส่งออกอีกต่อหนึ่ง นอกจากนี้บริษัทย่อยคือ
  บริษัท จีเอฟ ฟูดส์ จำกัด เป็นผู้รับซื้อเนื้อไก่เพื่อนำไปผลิตไส้กรอก ส่วนบริษัทร่วมคือ บริษัท
  แมคคีย์ ฟู้ด เซอร์วิสเซส (ประเทศไทย) จำกัด จะนำไปผลิตเป็น ไก่ทอด เบอร์เกอร์ไก่ และ
  นักเก็ต เป็นต้น

  ตลาดต่างประเทศ บริษัท จีเอฟพีที จำกัด (มหาชน) ติดต่อขายสินค้าโดยตรงกับลูกค้า
  ซึ่งผู้นำเข้ารายใหญ่ คือ ประเทศญี่ปุ่นและกลุ่มประเทศในสหภาพยุโรป

(ข) สภาพการแข่งขันภายในอุตสาหกรรม

การแข่งขันภายในประเทศ ผู้ประกอบการโรงเชือดไก่ในประเทศโดยส่วนใหญ่
มักอยู่ในลักษณะที่ครบวงจร คือ มีธุรกิจอาหารสัตว์ ผลิตลูกไก่ และฟาร์มเลี้ยงไก่เป็นของตนเอง

สำหรับการแข่งขันของบริษัท จีเอฟพีที จำกัด (มหาชน)
เมื่อเปรียบเทียบกับคู่แข่งขันรายอื่นภายในประเทศจัดได้ว่าอยู่ในระดับแนวหน้ารายหนึ่ง
และมีธุรกิจครบวงจร คือ มีโรงงานอาหารสัตว์ มีฟาร์มเลี้ยงไก่ และโรงชำแหละไก่ การที่บริษัท
จีเอฟพีที จำกัด (มหาชน)
เป็นหนึ่งในบริษัทที่ครบวงจรย่อมจะได้เปรียบในการแข่งขันทั้งในด้านการควบคุมคุณภาพ
ความสามารถในการหาเนื้อไก่ป้อนเข้าโรงชำแหละ เนื่องจากมีฟาร์มเลี้ยงของตนเอง
รวมทั้งการปรับปรุงเทคนิคให้ทันสมัยและมีประสิทธิภาพ
และสามารถกำหนดปริมาณให้สอดคล้องกับความต้องการของตลาดได้อย่างมีประสิทธิภาพ

การแข่งขันในตลาดต่างประเทศ คู่แข่งที่สำคัญในการส่งออกเนื้อไก่ปรุงสุกประกอบด้วย จีน บราซิล
และสหรัฐอเมริกา
ปัจจุบันการแข่งขันในตลาดส่งออกขึ้นอยู่กับความได้เปรียบของผู้ส่งออกในแต่ละประเทศ เช่น
ต้นทุนของสินค้า ค่าระวาง คุณภาพของสินค้า
ซึ่งประเทศไทยนับได้ว่ามีความได้เปรียบในเรื่องต้นทุนการผลิต คุณภาพ
ตลอดจนประสิทธิภาพในการพิจารณารูปแบบของสินค้าให้ตรงกับความต้องการของลูกค้า
ทำให้ไทยสามารถขยายตลาดส่งออกเพิ่มขึ้นทุกปี

ภาวะอุตสาหกรรมและสภาพการแข่งขันในอนาคต

สถานการณ์ในปี 2553

ภาวะการผลิต

ในปี 2553 ประเทศผู้นำในการผลิตไก่เนื้อส่วนใหญ่สามารถขยายการผลิตเพิ่มขึ้น
โดยเป็นผลเนื่องมาจากการฟื้นตัวของเศรษฐกิจ
และความต้องการบริโภคผลิตภัณฑ์เนื้อไก่ที่เพิ่มขึ้นทดแทนเนื้อสัตว์ประเภทอื่น
เนื่องจากเนื้อไก่เป็นอาหารโปรตีนที่มีราคาถูกและมีไขมันต่ำกว่าโดยเปรียบเทียบ
นอกจากนั้นความต้องการบริโภคที่ยังมีขยายตัวได้ดีในประเทศที่ระดับการบริโภคเนื้อไก่ต่อคนยังค่อนข้างต่ำ
เช่น เม็กซิโก จีน
และประเทศยุโรปตะวันออกก็เป็นปัจจัยผลักดันให้การผลิตยังคงขยายตัวต่อไปได้ด้วย อย่างไรก็ตาม
ปัญหาการระบาดของไข้หวัดนกที่ยังเกิดขึ้นเป็นครั้งคราวในบางประเทศและการสูงขึ้นของราคาอาหารสัตว์
ก็ทำให้การผลิตโดยรวมยังเพิ่มได้ไม่มากนัก

ในปี 2553 ปริมาณผลผลิตไก่เนื้อรวมของโลกมีประมาณ 74.406 ล้านตัน เพิ่มขึ้นจากปี 2552
ร้อยละ 3.3 โดยสหรัฐอเมริกายังคงเป็นประเทศผู้ผลิตไก่เนื้อรายใหญ่ที่สุดของโลก ตามมาด้วยจีน
บราซิล และกลุ่มสหภาพยุโรป ตามลำดับ

สหรัฐอเมริกาผลิตไก่เนื้อในปี 2553 ได้ประมาณ 16.348 ล้านตัน เพิ่มขึ้นจากปี 2552
ประมาณร้อยละ 3.3 ในขณะที่สาธารณรัฐประชาชนจีนซึ่งเป็นผู้ผลิตรายใหญ่อันดับ 2
มีปริมาณผลผลิตไก่เนื้อราว 12.550 ล้านตัน เพิ่มขึ้นจากปี 2552 ร้อยละ 3.7
ส่วนบราซิลซึ่งเป็นผู้ผลิตอันดับรองลงมาผลิตไก่เนื้อได้ประมาณ 11.420 ล้านตัน เพิ่มขึ้นจากปี 2552
ในอัตราใกล้เคียงกับจีนคือประมาณร้อยละ 3.6
ในขณะที่กลุ่มประเทศสหภาพยุโรปซึ่งเป็นผู้ผลิตรายใหญ่อันดับ 4 นั้นผลิตเพิ่มขึ้นจากปี 2552
เพียงร้อยละ 1.8 คือผลิตได้ประมาณ 8.920 ล้านตัน

ในส่วนของประเทศไทยนั้น ในปี 2553 มีการเลี้ยงไก่เนื้อรวมทั้งสิ้นประมาณ 980 ล้านตัว
คิดเป็นผลผลิตไก่เนื้อราว 1.419 ล้านตันเพิ่มขึ้นจากปี 2552 ร้อยละ 2.5
การผลิตในประเทศที่ขยายตัวขึ้นส่วนหนึ่งเป็นเพื่อตอบสนองความต้องการบริโภคที่เพิ่มขึ้น
อันเป็นผลจากความเชื่อมั่นในมาตรการควบคุมและเฝ้าระวังการระบาดของโรคไข้หวัดนกอย่างเข้มงวดจริงจัง
ประกอบกับการที่ฟาร์มของบริษัทที่ทำธุรกิจเลี้ยงไก่แบบครบวงจร
และผลิตไก่เนื้อป้อนตลาดส่วนใหญ่นั้น ไม่มีปัญหาการระบาดเกิดขึ้นเลย
ทำให้ผู้บริโภคส่วนใหญ่เลิกหวาดวิตกในอันตรายจากไข้หวัดนก
นอกจากนั้นยังมีการขยายตัวอีกส่วนหนึ่งเพื่อสนองความต้องการของตลาดส่งออกซึ่งแม้อัตราเติบโตในส่วนนี้จะไม่สูงนัก
แต่ก็มีส่วนช่วยให้การผลิตยังคงเติบโตได้ต่อไป

ภาวะการตลาด

ตลาดในประเทศ

ความต้องการบริโภคเนื้อไก่และผลิตภัณฑ์ขยายตัวขึ้นตามภาวะเศรษฐกิจที่ฟื้นตัว
แม้ว่าการสูงขึ้นของราคาน้ำมันอย่างต่อเนื่องในปี 2553 จะทำให้อัตราเงินเฟ้อสูงขึ้นตามไปด้วย
แต่ก็มีผลกระทบต่อการบริโภคไม่มากนักเนื่องจากราคาของผลิตภัณฑ์ไก่เนื้อยังอยู่ในระดับที่ผู้บริโภคส่วนใหญ่มีอำนาจซื้อได้และราคายังค่อนข้างถูกเมื่อเทียบกับเนื้อสัตว์ประเภทอื่น
ๆ
นอกจากนั้นความเชื่อมั่นของผู้บริโภคต่อความปลอดภัยจากการบริโภคเนื้อไก่ที่ฟื้นคืนกลับมาหลังจากที่ตกต่ำลงมากในปี
2547 ก็มีส่วนช่วยให้ตลาดในประเทศยังคงขยายตัวต่อไปได้
การขยายตัวอย่างต่อเนื่องของความต้องการบริโภคภายในประเทศเช่นนี้
มีส่วนช่วยให้ธุรกิจการเลี้ยงไก่เนื้อของไทยได้รับผลกระทบน้อยลงจากปัญหาการกีดกันทางการค้าและการแข่งขันที่รุนแรงมากขึ้นในตลาดโลก

ในปี 2553 ปริมาณความต้องการบริโภคผลิตภัณฑ์ไก่เนื้อในประเทศมีราว 1.021 ล้านตัน
เพิ่มขึ้นจากปี 2552 ร้อยละ 3.1
ส่วนปริมาณบริโภคผลิตภัณฑ์ไก่เนื้อเฉลี่ยต่อคนนั้นเพิ่มขึ้นต่อเนื่องจากประมาณ 15.2
กิโลกรัมต่อคนต่อปี ในปี 2552 เป็น 15.5 กิโลกรัมต่อคนต่อปีในปี 2553

การส่งออก

การส่งออกผลิตภัณฑ์ไก่เนื้อของไทยในปี 2553 มีปริมาณรวมทั้งสิ้นประมาณ 415,000 ตัน
เพิ่มขึ้นจากปี 2552 ร้อยละ 4.5 และคิดเป็นมูลค่าการส่งออกรวมราว 55,665 ล้านบาท
เพิ่มขึ้นจากปี 2552 ร้อยละ 5.6 อัตราการเพิ่มนี้สูงขึ้นเล็กน้อยเมื่อเทียบกับอัตราเพิ่มร้อยละ 4.6
ในปี 2552
ส่วนสาเหตุที่อัตราเพิ่มของมูลค่าส่งออกสูงกว่าอัตราเพิ่มของปริมาณส่งออกนั้นเป็นเพราะราคาส่งออกที่เพิ่มสูงขึ้น

การที่ปริมาณและมูลค่าส่งออกยังเพิ่มได้ไม่มากนี้
สาเหตุสำคัญส่วนหนึ่งเนื่องมาจากการแข็งค่าของเงินบาท
ประกอบกับการที่ภาวะเศรษฐกิจโลกยังไม่ฟื้นตัวมากนักจากภาวะถดถอย
โดยเฉพาะอย่างยิ่งในประเทศที่เป็นตลาดส่งออกหลักของไทย
คือสหภาพยุโรปซึ่งยังต้องเผชิญกับวิกฤติเศรษฐกิจระลอกใหม่อีกด้วย
นอกจากนั้นยังเป็นเพราะการเจรจา
เพื่อให้ไทยสามารถส่งออกไก่สดแช่แข็งไปยังตลาดสหภาพยุโรปและญี่ปุ่นได้อีกครั้งหนึ่งนั้นยังไม่สามารถบรรลุข้อตกลงได้อย่างที่คาดหวัง
การส่งออกจึงมีได้เฉพาะผลิตภัณฑ์แปรรูปจากเนื้อไก่ปรุงสุกประเภทต่าง ๆ เท่านั้น
ปัญหาการห้ามนำเข้าไก่สดแช่แข็งนี้ส่งผลกระทบต่อการส่งออกของประเทศค่อนข้างมากเนื่องจากในอดีตช่วงก่อนการระบาดของไข้หวัดนกนั้น
ประเทศไทยเคยส่งออกไก่สดแช่แข็งเป็นมูลค่ากว่า 2 หมื่นล้านบาทต่อปี
และแม้ว่าผู้ประกอบการไทยจะมีศักยภาพที่จะปรับการผลิตเป็นผลิตภัณฑ์แปรรูปเพื่อส่งออกทดแทน
แต่ก็ยังไม่เพียงพอที่จะชดเชยส่วนของไก่สดแช่แข็ง ที่ลดลงได้

ในด้านของตลาดส่งออกนั้น สหภาพยุโรปเป็นตลาดส่งออกผลิตภัณฑ์ไก่เนื้อที่สำคัญที่สุด โดยในปี 2553
ประเทศไทยส่งออกผลิตภัณฑ์ไก่เนื้อไปยังสหภาพยุโรปประมาณ 190,000 ตัน
ซึ่งเพิ่มขึ้นประมาณร้อยละ 3.2 เมื่อเทียบกับปีที่ผ่านมา
แต่สัดส่วนการส่งออกไปยังสหภาพยุโรปนั้นลดลงเล็กน้อยจากร้อยละ 46.3
ของปริมาณส่งออกผลิตภัณฑ์ไก่เนื้อรวม ในปี 2552 เป็นร้อยละ 45.8 ในปี 2553
ส่วนตลาดญี่ปุ่นซึ่งเป็นตลาดอันดับ 2 ของไทยนั้นการส่งออกมีปริมาณ 182,000 ตัน
เพิ่มขึ้นจากปีที่ผ่านมาร้อยละ 4.9 และคิดเป็นสัดส่วนร้อยละ 43.9
ของปริมาณส่งออกผลิตภัณฑ์ไก่เนื้อรวมซึ่งเพิ่มขึ้นเล็กน้อยจากสัดส่วนร้อยละ 43.7 ในปี 2552

การเติบโตของตลาดในสหภาพยุโรปส่วนหนึ่งเป็นผลมาจากการบรรลุข้อตกลงเกี่ยวกับโควต้าการนำเข้า
ซึ่งสหภาพยุโรปอนุมัติให้โควต้าไก่ปรุงสุกจากประเทศไทย จำนวน 160,033 ตันตั้งแต่ปี 2550
และยังลดภาษีนำเข้าไก่ปรุงสุก ในโควต้าจากร้อยละ 10.9 เป็นร้อยละ 8 อีกด้วย
อย่างไรก็ตามการเติบโตที่ค่อนข้างน้อยนั้นเนื่องมาจากผลกระทบของภาวะเศรษฐกิจถดถอยในยุโรปและการที่รัฐบาลไทยยังไม่สามารถเจรจาปรับเพิ่มโควต้าที่กำหนดไว้ตั้งแต่ปี
2550 ขึ้นได้อีก
ส่วนการที่ตลาดญี่ปุ่นนำเข้าผลิตภัณฑ์ไก่เนื้อจากไทยเพิ่มขึ้นนั้นเนื่องมาจากผลของการลดอัตราภาษีให้กับผลิตภัณฑ์ไก่เนื้อจากประเทศไทยตามความตกลงหุ้นส่วนเศรษฐกิจระหว่างกัน
(JTEPA)

นอกจากตลาดหลักทั้ง 2 แล้ว การส่งออกไปยังตลาดอื่น ๆ นั้นมีปริมาณการส่งออกในปี 2553
ประมาณ 43,000 ตัน ซึ่งเพิ่มขึ้นร้อยละ 8.8 เมื่อเทียบกับปีที่ผ่านมา
โดยเป็นผลจากการพยายามขยายตลาดออกไปนอกเหนือจากกลุ่มตลาดหลักเพื่อลดความเสี่ยงในการส่งออก
ประกอบกับการที่ผลิตภัณฑ์ไก่เนื้อของประเทศไทยมีมาตรฐานสูง
และผู้ผลิตมีความชำนาญในการปรับปรุงผลิตภัณฑ์แปรรูปจากเนื้อไก่ให้สามารถสนองความต้องการของผู้บริโภคในต่างประเทศได้อย่าง
มีประสิทธิภาพ

แนวโน้มปี 2554

ภาวะการผลิต

ปริมาณการผลิตไก่เนื้อของไทยยังคงมีแนวโน้มที่จะขยายตัวต่อไปในปี 2554
โดยคาดว่าจะมีปริมาณผลิตรวมราว 1,017 ล้านตัว หรือประมาณ 1.503 ล้านตัน เพิ่มขึ้นจากปี
2553 ประมาณร้อยละ 7.8
เนื่องจากมีการคาดการณ์ว่าภาวะเศรษฐกิจมีแนวโน้มจะแจ่มใสขึ้นหลังจากประเทศไทยผ่านพ้นภาวะถดถอยทางเศรษฐกิจมาแล้ว
การเติบโตทางเศรษฐกิจทำให้การบริโภคภายในขยายตัวได้ดียิ่งขึ้น
นอกจากนั้นศักยภาพการแข่งขันที่สูงในตลาดต่างประเทศ ก็น่าจะทำให้สามารถส่งออกได้ดีขึ้นด้วย
ระดับอุปสงค์ต่อผลิตภัณฑ์ไก่เนื้อทั้งจากภายในและต่างประเทศเช่นนี้
ทำให้ปริมาณผลิตขยายตัวขึ้นเพื่อตอบสนองความต้องการที่เพิ่มขึ้น

อย่างไรก็ตาม
มีอุปสรรคและความเสี่ยงหลายประการที่อาจก่อให้เกิดผลกระทบทางลบต่อการผลิตและทำให้ผลผลิตลดลงต่ำกว่าที่คาดหมายได้
โดยเฉพาะอย่างยิ่งปัญหาต้นทุนการผลิตที่มีแนวโน้มสูงขึ้น เนื่องจากประเทศไทย
ยังจำเป็นต้องนำเข้าวัตถุดิบอาหารสัตว์จากต่างประเทศทำให้ต้นทุนการผลิตอาหารสัตว์อาจผันผวนได้ง่าย
เพราะขึ้นอยู่กับราคาในตลาดต่างประเทศที่ไม่แน่นอน
ถ้าหากราคาวัตถุดิบสูงก็จะทำให้ราคาอาหารสัตว์และต้นทุนการเลี้ยงไก่เนื้อสูงตามมาในที่สุด
นอกจากนั้นราคาน้ำมันที่สูงขึ้นอย่างต่อเนื่องก็มีส่วนทำให้ต้นทุนการผลิตไก่เนื้อสูงขึ้นตามไปด้วย

ภาวะการตลาด

ตลาดผลิตภัณฑ์ไก่เนื้อภายในประเทศมีแนวโน้มว่าจะขยายตัวได้พอสมควรตามภาวะเศรษฐกิจที่ส่อเค้าว่าจะขยายตัวได้ดีขึ้น
และการที่ผลิตภัณฑ์ไก่เนื้อจัดได้ว่าเป็นอาหารที่มีคุณค่าโปรตีนสูงแต่ราคาถูกกว่าผลิตภัณฑ์เนื้อสัตว์ประเภทอื่น
ก็ทำให้การฟื้นตัวของเศรษฐกิจส่งผลต่อการขยายตัวของความต้องการบริโภคผลิตภัณฑ์ไก่เนื้อได้ค่อนข้าง
มากด้วย

ส่วนด้านตลาดต่างประเทศนั้น แม้ว่ายังมีแนวโน้มจะขยายตัวต่อไปเช่นกัน
แต่การที่ตลาดจะขยายตัวได้จริงเพียงใดนั้น
ขึ้นกับปัจจัยหลายประการที่อาจส่งผลทั้งทางบวกและทางลบต่อการขยายตัวดังกล่าวนี้ ได้แก่

ปัจจัยทางบวก

-   เนื่องจากตลอดปี 2553 ที่ผ่านมา
    ไม่มีปัญหาการระบาดของไข้หวัดนกในประเทศไทยเกิดขึ้นเลย
    ทำให้เกิดความหวังว่าประเทศไทยจะมีโอกาสส่งออกไก่สดแช่แข็งจากไทยไปจำหน่ายยังญี่ปุ่นและสหภาพยุโรป
    อีกครั้ง ซึ่งการส่งออกไก่สดแช่แข็งนี้เคยทำรายได้เข้าประเทศสูงถึงกว่า 2,800
    ล้านบาทต่อปีก่อนที่จะเกิดปัญหาการระบาดของไข้หวัดนกจนมีการห้ามนำเข้าไก่สดแช่แข็งจากประเทศไทยในปี
    2547

-   หลังจากรัฐบาลไทยและญี่ปุ่นลงนามความตกลงหุ้นส่วนเศรษฐกิจระหว่างไทย-ญี่ปุ่น (JTEPA)
    เมื่อวันที่ 3 เมษายน 2550
    ญี่ปุ่นยอมเปิดเสรีตรวจโรงงานไก่ไม่จำกัดจำนวนจากที่เคยมีนโยบายจำกัดการรับรองโรงงานไก่แปรรูปของไทยไว้เพียง
    54
    โรงงานการที่ญี่ปุ่นรับรองโรงงานเพิ่มขึ้นนี้จะช่วยให้ไทยสามารถส่งออกเนื้อไก่ปรุงสุกไปยังญี่ปุ่นได้เพิ่มมากขึ้น
    นอกจากนั้นผลดีที่ตามมาอีกก็คือจะมีการลดอัตราภาษีนำเข้าไก่ ปรุงสุกของญี่ปุ่นลงจากร้อยละ 6
    เหลือร้อยละ 3 ภายใน 5 ปี
    และมีแนวโน้มที่ผู้ผลิตอาหารสำเร็จรูปของญี่ปุ่นจะย้ายฐานการผลิตมาร่วมทุนกับผู้ส่งออกไก่ของไทย
    ทำให้คาดหมายได้ว่าการส่งออกไก่ปรุงสุก ไปตลาดญี่ปุ่นจะขยายตัวได้ดีขึ้น

-   ความกดดันในการแข่งขันกับจีนผ่อนคลายลงเนื่องจากการเติบโตของเศรษฐกิจจีนทำให้การบริโภคเนื้อไก่ภายในประเทศเพิ่มมากขึ้นและสัดส่วนการส่งออกมีแนวโน้มลดลง
    โดยที่ผู้ผลิตในประเทศจีนหันมาเน้น การผลิตเพื่อตลาดในประเทศมากขึ้น

ปัจจัยทางลบ

-   ราคาวัตถุดิบอาหารสัตว์ที่มีแนวโน้มสูงขึ้น
    ทั้งที่เป็นผลจากการสูงขึ้นของต้นทุนพลังงานในการผลิตและ
    ที่เป็นผลจากการนำวัตถุดิบอาหารสัตว์บางประเภทไปใช้ในการผลิตแก๊สโซฮอล์และไบโอดีเซลเพื่อเป็นพลังงานทดแทนมากขึ้นจนเกิดความขาดแคลน
    ต้นทุนอาหารสัตว์ที่สูงขึ้นทำให้ต้นทุนการเลี้ยงไก่ในปี 2554 มีแนวโน้มที่จะสูงขึ้นตาม
    ซึ่งนอกจากจะเป็นผลให้ศักยภาพการแข่งขันในตลาดโลกลดลงแล้ว
    การที่ราคาขายผลิตภัณฑ์ไก่เนื้อต้องสูงขึ้นตามต้นทุน
    ก็อาจทำให้ความต้องการซื้อขยายตัวน้อยลงหรืออาจถึงกับลดลงได้

-   วิกฤตการณ์เศรษฐกิจที่เกิดกับกรีซและไอร์แลนด์ ส่งผลทางลบต่อเศรษฐกิจของกลุ่มสหภาพยุโรป
    (EU)
    และอาจเป็นต้นเหตุทำให้การเติบโตทางเศรษฐกิจและอำนาจซื้อของผู้บริโภคในประเทศเหล่านี้ชะลอตัวลง
    ซึ่งย่อมกระทบต่อการส่งออกสินค้าทุกประเภทจากประเทศไทยรวมทั้งผลิตภัณฑ์ไก่เนื้อด้วย

-   การที่สหภาพยุโรปกำหนดโควต้านำเข้าไว้ตายตัว
    ทำให้ในที่สุดการส่งออกจะมาถึงจุดที่ไม่อาจนำเข้าไก่
    ปรุงสุกจากไทยเพิ่มได้เพราะการนำเข้านอกโควต้านั้นต้องเสียภาษีในอัตราสูงถึง1,300
    ยูโรต่อตัน
    นอกจากนั้นการที่สหภาพยุโรปให้โควต้านำเข้าไก่หมักเกลือจากประเทศไทยเป็นจำนวน
    92,610 ตันนั้นแม้ว่าปัจจุบันจะยังไม่มีการนำเข้าตามโควต้านี้
    แต่ถ้าสามารถบรรลุข้อตกลงเรื่องการใช้ระบบคอม
    พาร์ทเมนท์ทำให้มีการนำเข้าไก่หมักเกลือจากประเทศไทยได้อีก
    โควต้าที่ไทยได้รับนี้จะค่อนข้างน้อยเพราะเป็นเพียงประมาณครึ่งหนึ่งของการนำเข้าจากไทยในอดีตเท่านั้น

สัดส่วนการส่งออกผลิตภัณฑ์เนื้อไก่ของไทยในตลาดต่างประเทศ

เปรียบเทียบระหว่างปี 2552-2554

+-----------+--------+--------+--------+--------+--------+---------+
| ตลาด      | 2552   |        | 2553   |        | 2554   |         |
+-----------+--------+--------+--------+--------+--------+---------+
|           | ปริมาณ  | สัดส่วน  | ปริมาณ  | สัดส่วน  | ปริมาณ  | สัดส่วน   |
|           |        |        |        |        |        |         |
|           | (ตัน)   | (      | (ตัน)   | (      | (ตัน)   | (ร้อยละ) |
|           |        | ร้อยละ) |        | ร้อยละ) |        |         |
+-----------+--------+--------+--------+--------+--------+---------+
| ญี่ปุ่น       | 1      | 46.20  | 1      | 43.86  | 1      | 44.29   |
|           | 82,000 |        | 82,000 |        | 94,000 |         |
| สหภาพยุโรป |        | 44.16  |        | 45.78  |        | 45.66   |
|           | 1      |        | 1      |        | 2      |         |
| อื่น ๆ      | 74,000 | 9.64   | 90,000 | 10.36  | 00,000 | 10.05   |
|           |        |        |        |        |        |         |
|           | 38,000 |        | 43,000 |        | 44,000 |         |
+-----------+--------+--------+--------+--------+--------+---------+
| รวม       | 3      | 100.00 | 4      | 100.00 | 4      | 100.00  |
|           | 94,000 |        | 15,000 |        | 38,000 |         |
+-----------+--------+--------+--------+--------+--------+---------+

ที่มา: สมาคมผู้ผลิตไก่เพื่อส่งออกไทย

หมายเหตุ: ปี 2553 เป็นค่าประมาณการ

ปี 2554 เป็นค่าพยากรณ์

ปริมาณและมูลค่าการส่งออกผลิตภัณฑ์ไก่เนื้อของไทย

ปริมาณ: ตัน

มูลค่า: ล้านบาท

+-------+---------+---------+---------+----------+--------+---------+
| ปี     | ไก      |         | ไก่แปรรูป |          | รวม    |         |
|       | ่สดแช่แข็ง |         |         |          |        |         |
+-------+---------+---------+---------+----------+--------+---------+
|       | ปริมาณ   | มูลค่า    | ปริมาณ   | มูลค่า     | ปริมาณ  | มูลค่า    |
+-------+---------+---------+---------+----------+--------+---------+
| 2537  | 152,903 | 9,846   | 15,615  | 1,850    | 1      | 11,696  |
|       |         |         |         |          | 68,518 |         |
| 2538  | 149,935 | 9,662   | 26,276  | 3,088    |        | 12,750  |
|       |         |         |         |          | 1      |         |
| 2539  | 137,215 | 9,085   | 31,555  | 3,372    | 76,211 | 12,457  |
|       |         |         |         |          |        |         |
| 2540  | 151,120 | 10,951  | 41,114  | 4,951    | 1      | 15,902  |
|       |         |         |         |          | 68,770 |         |
| 2541  | 220,776 | 17,221  | 60,943  | 9,020    |        | 26,241  |
|       |         |         |         |          | 1      |         |
| 2542  | 211,675 | 14,817  | 61,924  | 8,669    | 92,234 | 23,486  |
|       |         |         |         |          |        |         |
| 2543  | 245,994 | 15,990  | 86,800  | 11,284   | 2      | 27,274  |
|       |         |         |         |          | 81,719 |         |
| 2544  | 320,779 | 23,096  | 117,018 | 15,212   |        | 38,308  |
|       |         |         |         |          | 2      |         |
| 2545  | 336,837 | 24,589  | 127,406 | 16,244   | 73,599 | 40,833  |
|       |         |         |         |          |        |         |
| 2546  | 388,913 | 28,105  | 157,074 | 19,763   | 3      | 47,868  |
|       |         |         |         |          | 32,794 |         |
| 2547  | 26,137  | 1,725   | 191,739 | 22,408   |        | 24,133  |
|       |         |         |         |          | 4      |         |
| 2548  | 96      | 6       | 265,023 | 30,478   | 37,797 | 30,484  |
|       |         |         |         |          |        |         |
| 2549  | 2,662   | 97      | 294,295 | 35,742   | 4      | 35,839  |
|       |         |         |         |          | 64,243 |         |
| 2550  | 11,052  | 522     | 322,471 | 36,791   |        | 37,313  |
|       |         |         |         |          | 5      |         |
| 2551  | 12,500  | 713     | 371,500 | 49,410   | 45,987 | 50,123  |
|       |         |         |         |          |        |         |
| 2552  | 11,900  | 620     | 382,100 | 51,828   | 2      | 52,448  |
|       |         |         |         |          | 17,876 |         |
| 2553  | 17,000  | 1,139   | 398,000 | 54,526   |        | 55,665  |
|       |         |         |         |          | 2      |         |
| 2554  | 18,000  | 1,200   | 426,000 | 58,500   | 65,119 | 53,670  |
|       |         |         |         |          |        |         |
|       |         |         |         |          | 2      |         |
|       |         |         |         |          | 96,957 |         |
|       |         |         |         |          |        |         |
|       |         |         |         |          | 3      |         |
|       |         |         |         |          | 33,523 |         |
|       |         |         |         |          |        |         |
|       |         |         |         |          | 3      |         |
|       |         |         |         |          | 84,000 |         |
|       |         |         |         |          |        |         |
|       |         |         |         |          | 3      |         |
|       |         |         |         |          | 94,000 |         |
|       |         |         |         |          |        |         |
|       |         |         |         |          | 4      |         |
|       |         |         |         |          | 15,000 |         |
|       |         |         |         |          |        |         |
|       |         |         |         |          | 4      |         |
|       |         |         |         |          | 38,000 |         |
+-------+---------+---------+---------+----------+--------+---------+

ที่มา: สมาคมผู้ผลิตไก่เพื่อส่งออกไทย

หมายเหตุ: ปี 2553 เป็นค่าประมาณการ

 ปี 2554 เป็นค่าพยากรณ์

สายธุรกิจโรงฟักไข่

(ก) ลักษณะการตลาดของผลิตภัณฑ์

กลยุทธ์ในการแข่งขันที่สำคัญ

บริษัทจำหน่ายลูกไก่พันธุ์เนื้อให้กับบริษัทที่เกี่ยวข้องกัน คือบริษัท เอ็ม.เค.เอส. ฟาร์ม จำกัด
ส่วนลูกไก่พันธุ์ไข่จำหน่ายให้กับบริษัท กรุงไทยอาหารสัตว์ จำกัด (มหาชน)
และผู้เลี้ยงอิสระทั่วไปที่ทำฟาร์มเลี้ยงไก่ไข่ ดังนั้นจึงไม่ต้องใช้ กลยุทธ์ในการแข่งขัน

ลักษณะของลูกค้าและกลุ่มลูกค้าเป้าหมาย

บริษัทขายลูกไก่พันธุ์เนื้อให้ลูกค้าเพียงรายเดียว คือบริษัท เอ็ม.เค.เอส. ฟาร์ม จำกัด
ซึ่งเป็นบริษัทที่เกี่ยวข้องกัน เนื่องจากผู้ถือหุ้นรายใหญ่เป็นผู้ถือหุ้นกลุ่มเดียวกัน สำหรับลูกไก่พันธุ์ไข่
มีส่วนหนึ่งที่จำหน่ายให้กับผู้เลี้ยงอิสระทั่วไป นอกนั้นจะจำหน่ายให้กับ บริษัท กรุงไทยอาหารสัตว์
จำกัด (มหาชน) ซึ่งเป็นบริษัทที่เกี่ยวข้องกัน

การจำหน่ายและช่องทางการจำหน่าย

บริษัทจำหน่ายให้กับลูกค้า คือ บริษัท เอ็ม.เค.เอส. ฟาร์ม จำกัด, บริษัท กรุงไทยอาหารสัตว์
จำกัด (มหาชน) และ ผู้เลี้ยงอิสระทั่วไป

(ข) สภาพการแข่งขันภายในอุตสาหกรรม

สภาวะการตลาดของธุรกิจนี้ มีการแข่งขันค่อนข้างมาก
ซึ่งยังคงเป็นกลุ่มเดียวกับกลุ่มบริษัทที่เลี้ยงไก่เพื่อการส่งออกเป็นหลัก
แต่เนื่องจากบริษัทในกลุ่มจีเอฟพีที ทำธุรกิจครบวงจร
ทำให้บริษัทนี้ไม่เกิดสภาวะการแข่งขันกับบริษัทคู่แข่ง
เนื่องจากบริษัทขายลูกไก่ให้กับบริษัทที่เกี่ยวข้องกัน

สายธุรกิจฟาร์มเลี้ยงไก่เนื้อ

(ก) ลักษณะการตลาดของผลิตภัณฑ์

กลยุทธ์ในการแข่งขันที่สำคัญ

บริษัทจำหน่ายไก่เนื้อทั้งหมดให้กับบริษัทแม่ คือ บริษัท จีเอฟพีที จำกัด (มหาชน)
และบริษัทร่วมทุนของบริษัทแม่ คือ บริษัท จีเอฟพีที นิชิเร (ประเทศไทย) จำกัด
ในการจำหน่ายผลิตภัณฑ์นั้นจะเห็นว่าบริษัทมีลูกค้าเพียง 2 ราย คือ บริษัทแม่
และบริษัทร่วมทุนของบริษัทแม่ ดังนั้น ภาวะการแข่งขันจึงไม่เกิดขึ้น
และกลยุทธ์ที่สำคัญคือการที่บริษัทมีความชำนาญ และมีประสบการณ์มาหลายสิบปี
ทำให้ลูกค้ามั่นใจในคุณภาพของสินค้า

ลักษณะของลูกค้า

ลูกค้าของบริษัทคือบริษัท จีเอฟพีที จำกัด (มหาชน) ซึ่งเป็นบริษัทแม่ และบริษัท จีเอฟพีที นิชิเร
(ประเทศไทย) จำกัด ซึ่งเป็นบริษัทร่วมทุนของบริษัทแม่

กลุ่มลูกค้าเป้าหมาย

กลุ่มลูกค้าเป้าหมายของบริษัท คือ บริษัทแม่ และบริษัทร่วมทุนของบริษัทแม่ โดยที่ทั้ง 2
บริษัทรับซื้อไก่เนื้อทั้งหมด ของบริษัทที่ผลิตได้
เพื่อนำไปชำแหละและแปรรูปจำหน่ายทั้งในประเทศและต่างประเทศ

การจำหน่ายและช่องทางการจำหน่าย

บริษัทจำหน่ายในประเทศเพียงแห่งเดียว โดยจำหน่ายให้กับบริษัทแม่ และบริษัทร่วมทุนของบริษัทแม่

(ข) สภาพการแข่งขันภายในอุตสาหกรรม

บริษัทไม่ต้องเผชิญกับสภาวะการแข่งขันในอุตสาหกรรม
เนื่องจากบริษัทจำหน่ายไก่เนื้อทั้งหมดให้กับบริษัทแม่และบริษัทร่วมทุนของบริษัทแม่
ซึ่งเป็นบริษัทที่เกี่ยวข้องกัน

สายธุรกิจอาหารสัตว์

(ก) ลักษณะการตลาดของผลิตภัณฑ์

กลยุทธ์ในการแข่งขันที่สำคัญ

ในการจำหน่ายผลิตภัณฑ์ของบริษัทนั้น บริษัทให้ความสำคัญเป็นอย่างมากกับคุณภาพของผลิตภัณฑ์
อีกทั้งบริษัทมีความได้เปรียบมากกว่าคู่แข่งขัน
เนื่องจากบริษัทมีประสบการณ์มาหลายสิบปีทางด้านภาคปศุสัตว์ ทำให้คุณภาพของผลิตภัณฑ์ของบริษัท
เป็นที่ยอมรับของลูกค้า นอกจากนี้ บริษัทได้พัฒนารูปแบบของผลิตภัณฑ์ให้มีความหลากหลาย
ตามที่ลูกค้าต้องการ

ลักษณะของลูกค้า สามารถแบ่งได้ 2 กลุ่มดังนี้

กลุ่มที่ 1 ลูกค้าที่เป็นบริษัทที่เกี่ยวข้องกัน เนื่องจากมีผู้บริหารกลุ่มเดียวกัน ได้แก่ บริษัท
เอ็ม.เค.เอส. ฟาร์ม จำกัด, บริษัท ฟาร์มกรุงไทย จำกัด และบริษัท จีพี บรีดดิ้ง จำกัด
ซึ่งรับซื้อเฉพาะอาหารไก่

กลุ่มที่ 2 ลูกค้าผู้เลี้ยงสัตว์ทั่วไป

กลุ่มลูกค้าเป้าหมาย

กลุ่มลูกค้าเป้าหมายคือ 60% คือกลุ่มผู้เลี้ยงสัตว์ในประเทศ และอีก 40% คือกลุ่มบริษัทที่เกี่ยวข้องกัน

การจำหน่ายและช่องทางการจำหน่าย

บริษัทจำหน่ายผลิตภัณฑ์อาหารสัตว์ ภายใต้เครื่องหมายการค้าของบริษัท ส่วนช่องทางการจำหน่าย
บริษัทจำหน่ายให้กับเกษตรกรผู้เลี้ยงสัตว์โดยตรง
และบริษัทที่เป็นพ่อค้าคนกลางเพื่อนำไปจำหน่ายให้กับผู้เลี้ยงสัตว์อีกทอดหนึ่ง

(ข) สภาพการแข่งขันภายในอุตสาหกรรม

ผู้ประกอบการผลิตอาหารสัตว์ในประเทศ มีผู้ประกอบการประมาณ 50 กว่าราย
มีการแข่งขันค่อนข้างรุนแรง สำหรับการแข่งขันของบริษัท กรุงไทยอาหารสัตว์ จำกัด (มหาชน)
มีการแข่งขันไม่รุนแรงมากนัก เนื่องจากรายได้จากการขายของบริษัทประมาณ 40%
ขายให้กับบริษัทที่เกี่ยวข้องกัน และการดำเนินธุรกิจเป็นแบบลักษณะครบวงจร คือ
มีโรงงานผลิตอาหารสัตว์ ฟาร์มผลิตลูกไก่พ่อแม่พันธุ์ ฟาร์มผลิตลูกไก่เนื้อ ฟาร์มผลิตไก่เนื้อ
และโรงเชือดไก่และแปรรูปเนื้อไก่ การที่มีฟาร์มเลี้ยงเป็นของตนเอง
ทำให้มีความได้เปรียบในด้านการแข่งขัน นอกจากนี้ บริษัทได้ดำเนินธุรกิจมาเป็นเวลานาน
จนจัดได้ว่าอยู่ในระดับแนวหน้ารายหนึ่ง อีกทั้งบริษัทมีประสบการณ์มานานกว่า 20 ปี

(ค) ภาวะอุตสาหกรรมและสภาพการแข่งขันในอนาคต

สถานการณ์ในปี 2553

ภาพรวม

แม้ว่าในปี 2553 ประเทศไทยจะต้องเผชิญกับการที่ราคาน้ำมันในตลาดโลกสูงขึ้นอย่างต่อเนื่อง
แต่เนื่องจากการส่งออกยังขยายตัวได้ดีเป็นผลให้เศรษฐกิจไทยยังเติบโตได้พอสมควรแม้จะไม่สูงมากนัก
แต่ก็ส่งผลให้อุปสงค์ต่อผลิตภัณฑ์ปศุสัตว์ประเภทต่าง ๆ
และอุตสาหกรรมที่เชื่อมโยงกันคืออุตสาหกรรมอาหารสัตว์ขยายตัวตามไปด้วย
นอกจากนั้นการผลิตและส่งออกผลิตภัณฑ์ไก่เนื้อที่ขยายตัวได้ดีก็ช่วยทำให้เกิดความต้องการอาหารสัตว์เพิ่มมากขึ้น
และนำไปสู่การเติบโตของธุรกิจการผลิตอาหารสัตว์เช่นกัน
อย่างไรก็ตามอุปสรรคสำคัญที่ขัดขวางการเติบโตของธุรกิจอาหารสัตว์ในปี 2553
ก็คือการที่เศรษฐกิจของประเทศไทยยังต้องเผชิญกับปัญหาหลายประการโดยเฉพาะอย่างยิ่งการขาดเสถียรภาพทางการเมืองซึ่งทำให้นักลงทุนขาดความเชื่อมั่น
นอกจากนั้นการสูงขึ้นของราคาน้ำมันในตลาดโลกก็ส่งผลให้ต้นทุนการผลิตและต้นทุนการขนส่งต้องปรับตัวสูงขึ้นด้วยจนนำไปสู่การปรับขึ้นราคาของสินค้าและบริการต่าง
ๆ อย่างกว้างขวาง และทำให้อำนาจซื้อของประชาชนลดลง
การสูงขึ้นของราคาน้ำมันนี้ยังมีผลทางอ้อมทำให้วัตถุดิบอาหารสัตว์สำคัญคือข้าวโพดและถั่วเหลืองมีราคาสูงขึ้นด้วยเนื่องจากมีการนำไปใช้ในการผลิตพลังงานทดแทนอันได้แก่แก๊สโซฮอลและไบโอดีเซล
มากขึ้นจนเกิดความขาดแคลน
ปัญหาเหล่านี้ก่อให้เกิดผลกระทบทั้งทางตรงและทางอ้อมต่ออุตสาหกรรมอาหารสัตว์ในประเทศไทยและเป็นอุปสรรคต่อการเติบโตของธุรกิจอาหารสัตว์โดยรวม

ในปี 2553 ความต้องการอาหารสัตว์ในประเทศไทย มีปริมาณรวมทั้งสิ้นประมาณ 12,850,211 ตัน
เพิ่มขึ้นจาก ปี 2552 ร้อยละ 6.64
โดยธุรกิจการเลี้ยงสัตว์ที่มีความต้องการอาหารสัตว์สูงสุดก็คือการเลี้ยงไก่เนื้อซึ่งมีความต้องการอาหารสัตว์คิดเป็นสัดส่วนร้อยละ
30.39 ของความต้องการรวม รองลงไปคือธุรกิจการเลี้ยงสุกรขุนและไก่ไข่
ซึ่งมีความต้องการอาหารสัตว์คิดเป็นสัดส่วนร้อยละ 25.25 และร้อยละ 11.30
ของความต้องการอาหารสัตว์ทั้งสิ้นในปี 2553 ตามลำดับ เนื่องจากธุรกิจทั้ง 3
นี้มีความต้องการรวมกันคิดเป็นสัดส่วนกว่าร้อยละ 65 ของความต้องการอาหารสัตว์ในแต่ละปี
การเติบโตของธุรกิจเหล่านี้จึงเป็นแรงผลักดันสำคัญที่นำไปสู่ความก้าวหน้าของธุรกิจการผลิตอาหารสัตว์ด้วย
แต่ในทางกลับกันถ้าธุรกิจเหล่านี้ประสบปัญหา
ก็จะทำให้ธุรกิจการผลิตอาหารสัตว์ต้องเผชิญกับปัญหาเช่นกันโดยไม่อาจหลีกเลี่ยงได้
ด้วยเหตุนี้การที่ผลิตภัณฑ์ไก่เนื้อยังสามารถขยายการส่งออกได้ดีในปี 2553
จึงช่วยทำให้อุตสาหกรรมอาหารสัตว์ไม่ประสบปัญหารุนแรงนักและยังสามารถเติบโตขึ้นได้พอสมควร

ความต้องการอาหารสัตว์ของธุรกิจการเลี้ยงไก่เนื้อในปี 2553 มีประมาณ 3,904,956 ตัน
เพิ่มขึ้นจากปี 2552 ร้อยละ 9.74
ในขณะที่ธุรกิจการเลี้ยงสุกรขุนมีความต้องการอาหารสัตว์ประมาณ 3,245,000 ตันเพิ่มขึ้นจากปี
2552 ร้อยละ 7.84
ส่วนธุรกิจการเลี้ยงสัตว์ที่มีความต้องการอาหารสัตว์มากเป็นอันดับสามคือการเลี้ยงไก่ไข่นั้น
มีความต้องการอาหารสัตว์ประมาณ 1,452,400 ตัน ลดลงจากปี 2552 ร้อยละ 1.99

ความต้องการวัตถุดิบอาหารสัตว์ที่สำคัญ

การขยายตัวของธุรกิจการผลิตอาหารสัตว์ตามแนวโน้มการเติบโตของธุรกิจการเลี้ยงสัตว์
ทำให้เกิดความต้องการวัตถุดิบเพื่อใช้ในการผลิตอาหารสัตว์เพิ่มขึ้นตามมา
โดยเฉพาะอย่างยิ่งความต้องการวัตถุดิบอาหารสัตว์ที่เป็นส่วนประกอบหลักของอาหารสัตว์ส่วนใหญ่
ซึ่งได้แก่ ข้าวโพด กากถั่วเหลือง และปลาป่น
วัตถุดิบเหล่านี้แม้ว่าจะสามารถผลิตได้ภายในประเทศแต่เนื่องจากความต้องการที่มีเพิ่มมากขึ้น
ประกอบกับประสิทธิภาพการผลิตที่ค่อนข้างต่ำในการผลิตวัตถุดิบบางประเภท เช่น
ถั่วเหลืองซึ่งนำมาทำเป็นกากถั่วเหลือง
และปลาป่นซึ่งวัตถุดิบในประเทศส่วนใหญ่มีโปรตีนต่ำกว่าที่ต้องการเพื่อใช้ในการผลิตอาหารสัตว์
ทำให้การผลิตวัตถุดิบเหล่านี้ไม่สามารถขยายตัวสนองตอบต่อความต้องการได้
และเกิดความจำเป็นต้องนำเข้าจากต่างประเทศเป็นจำนวนมากในแต่ละปี
อย่างไรก็ตามนโยบายของรัฐบาลซึ่งผ่อนปรนในการนำเข้าและมีความแน่นอนไม่เปลี่ยนแปลงบ่อย ๆ
ก็ช่วยให้ผู้ผลิตอาหารสัตว์วางแผนการผลิตและการนำเข้าวัตถุดิบได้อย่างเหมาะสม
ซึ่งช่วยป้องกันปัญหาผลกระทบจากความผันผวนของราคาวัตถุดิบอาหารสัตว์ได้มาก

1.  ข้าวโพดเลี้ยงสัตว์

ในปี 2553
ความต้องการข้าวโพดเลี้ยงสัตว์เพื่อใช้ในธุรกิจการผลิตอาหารสัตว์มีปริมาณทั้งสิ้นประมาณ
5,086,122.5 ตัน เพิ่มขึ้นจากปี 2552 ร้อยละ 6.24
ความต้องการในระดับนี้สูงกว่าปริมาณผลิตภายในประเทศทำให้จำเป็นต้องมีการนำเข้าไม่ต่ำกว่า 1
แสนตันในปี 2553

เพื่อคุ้มครองเกษตรกรผู้ปลูกข้าวโพด
การนำเข้าข้าวโพดเลี้ยงสัตว์จากต่างประเทศต้องเป็นไปตามเงื่อนไขที่รัฐบาลกำหนดคือ
ถ้าเป็นการนำเข้าในโควต้าจะต้องนำเข้าจากประเทศสมาชิก WTO ในช่วงระหว่าง 1 มีนาคม ถึง
30 มิถุนายน 2553 โดยองค์การคลังสินค้าเท่านั้น และจำกัดโควต้าการนำเข้าไว้ไม่เกิน 54,700
ตัน

ส่วนถ้าเป็นการนำเข้านอกโควต้านั้นจะไม่จำกัดปริมาณและช่วงเวลาการนำเข้า
แต่ต้องเป็นตามหลักการดังนี้

-   การนำเข้าจากประเทศสมาชิก WTO เสียอากรนำเข้าร้อยละ 73
    และค่าธรรมเนียมพิเศษตันละ 180 บาท

-   การนำเข้าจากประเทศสมาชิกเขตการค้าเสรีอาเซียน (AFTA) เสียอากรนำเข้าร้อยละ 5

-   การนำเข้าจากประเทศกัมพูชา ลาว
    และพม่าภายใต้ยุทธศาสตร์ความร่วมมือทางเศรษฐกิจอิรวดี-เจ้าพระยา-แม่โขง
    (Ayeyawady-ChaoPhraya-Mekhong Economic Cooperation Strategy: ACMECS)
    และภายใต้มาตรการสิทธิพิเศษทางภาษีศุลกากรอาเซียน (ASEAN Integration System
    of Preferences: AISP) เสียอากรนำเข้าร้อยละ 0
    โดยผู้นำเข้าต้องขึ้นทะเบียนไว้กับกระทรวงการต่างประเทศและต้องปฏิบัติตามหลักเกณฑ์และเงื่อนไขที่กำหนด
    ได้แก่ การรายงานปริมาณนำเข้า การใช้ และจำหน่าย

-   การนำเข้าตามความตกลง FTA ไทย-ออสเตรเลีย กำหนดโควต้า 6,332.21 ตัน
    ซึ่งการนำเข้าในโควต้า จะเสียอากรนำเข้าร้อยละ 16
    และให้องค์การคลังสินค้าเท่านั้นเป็นผู้นำเข้า
    โดยกำหนดระยะเวลานำเข้าตามโควต้าระหว่างวันที่ 1 มีนาคม ถึง 30 มิถุนายน 2553
    ส่วนการนำเข้านอกโควต้าทำได้เสรีไม่จำกัดปริมาณและช่วงเวลานำเข้า
    แต่ต้องเสียอากรนำเข้าในอัตราร้อยละ 65.70

-   การนำเข้าจากนิวซีแลนด์ตามข้อตกลง FTA
    ไทย-นิวซีแลนด์และการนำเข้าจากญี่ปุ่นตามข้อตกลงหุ้นส่วนเศรษฐกิจไทย-ญี่ปุ่น (JTEPA)
    กำหนดอากรนำเข้าร้อยละ 0

2.  กากถั่วเหลือง

ความต้องการกากถั่วเหลืองเพื่อใช้ในธุรกิจการผลิตอาหารสัตว์ในปี 2553 มีประมาณ
3,079,213.5 ตัน เพิ่มขึ้นจากปี 2552 ร้อยละ 6.08
ซึ่งสูงเกินกว่าปริมาณผลิตกากถั่วเหลืองภายในประเทศที่เป็นผลพลอยได้ของอุตสาหกรรมการสกัดน้ำมันถั่วเหลืองเป็นอันมาก
ทำให้ต้องนำเข้าจากต่างประเทศ โดยแหล่งนำเข้าสำคัญคือ อาร์เจนตินา บราซิล สหรัฐอเมริกา
และอินเดีย

ในปี 2553 รัฐบาลกำหนดนโยบายนำเข้ากากถั่วเหลืองไว้ดังนี้

-   การนำเข้าจากประเทศสมาชิกองค์การการค้าโลก (WTO)
    กำหนดโควต้าให้ผู้มีสิทธินำเข้ากากถั่วเหลืองตามที่รัฐบาลกำหนด อาทิ
    สมาคมผู้ผลิตอาหารสัตว์ไทย สมาคมผู้ผลิตไก่เพื่อส่งออกไทย
    และสมาคมส่งเสริมผู้ใช้วัตถุดิบอาหารสัตว์ เป็นต้น
    สามารถนำเข้ากากถั่วเหลืองจากประเทศสมาชิกองค์การการค้าโลกภายใต้เงื่อนไขการเปิดตลาดการค้าได้ไม่จำกัดปริมาณและช่วงเวลาการนำเข้า
    โดยเสียอากรนำเข้าเพียงอัตราร้อยละ 4
    แต่ถ้าเป็นผู้นำเข้าที่ไม่ได้อยู่ในกลุ่มที่ได้รับสิทธินี้และนอกโควต้า
    ก็จะต้องเสียอากรขาเข้าสูงถึงอัตราร้อยละ 119
    อย่างไรก็ตามผู้ได้รับสิทธินำเข้าก็ต้องยอมรับเงื่อนไขด้วยว่าจะรับซื้อกากถั่วเหลือง
    ที่ผลิตจากเมล็ดถั่วเหลืองภายในประเทศทั้งหมดของโรงงานสกัดน้ำมันพืชในราคาไม่ต่ำกว่ากิโลกรัมละ
    9.85 บาท ณ หน้าโรงงาน โดยต้องทำสัญญาไว้กับกระทรวงพาณิชย์
    และกระทรวงเกษตรและสหกรณ์ เพื่อผูกมัดว่าจะปฏิบัติตามเงื่อนไขข้างต้น

-   การนำเข้าจากประเทศสมาชิกเขตการค้าเสรีอาเซียน (AFTA)
    สามารถทำได้โดยเสรีไม่จำกัดปริมาณและช่วงเวลานำเข้า โดยเสียอากรนำเข้าร้อยละ 5

-   การนำเข้าจากประเทศออสเตรเลียและนิวซีแลนด์ตามข้อตกลงการค้าเสรี (FTA)
    และจากญี่ปุ่นตามข้อตกลงหุ้นส่วนเศรษฐกิจไทย-ญี่ปุ่น (JTEPA)กำหนดอากรนำเข้าร้อยละ 0

-   การนำเข้าจากประเทศอื่นนอกเหนือจาก 3 กรณีข้างต้น
    ทำได้เสรีไม่จำกัดปริมาณและช่วงเวลาการนำเข้า
    แต่ก็จะต้องเสียอากรขาเข้าสูงขึ้นเป็นอัตราร้อยละ 6
    และยังต้องเสียค่าธรรมเนียมพิเศษอีกตันละ 2,519 บาทด้วย

3.  ปลาป่น

ในปี 2553 ความต้องการปลาป่นเพื่อเป็นวัตถุดิบอาหารสัตว์มีประมาณ 578,462.5 ตัน
เพิ่มขึ้นจากปี 2552 ประมาณร้อยละ 4.04
และเนื่องจากปริมาณผลิตในประเทศไม่เพียงพอจึงจำเป็นต้องนำเข้า
โดยที่การนำเข้าปลาป่นชนิดโปรตีน 60%
ขึ้นไปนั้นไม่มีเงื่อนไขการจำกัดปริมาณนำเข้าหรือกำหนดว่าต้องนำเข้าเฉพาะในช่วงเวลาใด
แต่จะกำหนดอัตราภาษีขาเข้าแตกต่างตามแหล่งการนำเข้าดังนี้

-   การนำเข้าจากประเทศสมาชิกเขตการค้าเสรีอาเซียนจะเสียอากรขาเข้าอัตราร้อยละ 5

-   การนำเข้าตามข้อตกลงการค้าเสรีไทย-นิวซีแลนด์ และไทย-ออสเตรเลีย
    เสียอากรขาเข้าอัตราร้อยละ 6

-   การนำเข้าตามข้อตกลงการค้าเสรีอาเซียน-จีน (ACFTA) เสียอากรขาเข้าร้อยละ 8

-   การนำเข้าทั่วไปจะต้องเสียอากรขาเข้าอัตราร้อยละ 10 และอากรพิเศษอีกร้อยละ 50
    ของอากรนำเข้า (รวมเป็นอากรนำเข้าทั้งสิ้นร้อยละ 15)

ส่วนในกรณีการนำเข้าปลาป่นโปรตีนต่ำกว่า 60%
นั้นต้องขออนุญาตนำเข้าโดยกำหนดอัตราภาษีขาเข้าแตกต่างกันตามแหล่งที่มาดังนี้

-   การนำเข้าตามข้อตกลงการค้าเสรีไทย-ออสเตรเลีย เสียอากรขาเข้าอัตราร้อยละ 3

-   การนำเข้าตามข้อตกลงการค้าเสรีอาเซียน-จีน (ACFTA) เสียอากรขาเข้าอัตราร้อยละ 5

-   การนำเข้าทั่วไปจะต้องเสียอากรขาเข้าอัตราร้อยละ 6

ในกรณีปลาป่นทุกชนิดโปรตีนที่นำเข้าตามข้อตกลงหุ้นส่วนเศรษฐกิจไทย-ญี่ปุ่น (JTEPA)
เสียอากรนำเข้าร้อยละ 8.33 ถ้านำเข้าในช่วงเดือนมกราคม - มีนาคม 2553
แต่ถ้านำเข้าในช่วงเมษายน - ธันวาคม 2553 เสียอากรนำเข้าร้อยละ 6.67

แนวโน้มปี 2554

จากการคาดคะเนว่าภาวะเศรษฐกิจของประเทศไทยในปี 2554
จะฟื้นตัวต่อเนื่องและการที่ตลาดส่งออกสำคัญของไทยอันได้แก่ สหรัฐอเมริกา สหภาพยุโรป
และญี่ปุ่นจะฟื้นตัวจากภาวะเศรษฐกิจถดถอยเช่นกัน ทำให้ธุรกิจการเลี้ยงสัตว์จะกลับมาขยายตัวได้อีก
ซึ่งย่อมส่งผลให้ความต้องการอาหารสัตว์เติบโตตามไปด้วย
ทั้งนี้คาดหมายได้ว่าปริมาณความต้องการอาหารสัตว์ในปี 2554 จะมีทั้งสิ้นราว 14,316,809 ตัน
เพิ่มขึ้นจากปี 2553 ร้อยละ 11.41
จากปริมาณความต้องการรวมนี้อาจแยกเป็นความต้องการวัตถุดิบอาหารสัตว์ที่สำคัญได้ว่า
มีความต้องการปลาป่น 639,040.5 ตัน กากถั่วเหลือง 3,430,241.4 ตัน ข้าวโพดเลี้ยงสัตว์
5,693,743.0 ตัน และปลายข้าว 1,274,735.0 ตัน

ธุรกิจการเลี้ยงไก่เนื้อยังคงมีความต้องการอาหารสัตว์สูงเป็นอันดับ 1 โดย คาดว่าในปี 2554
จะมีความต้องการประมาณ 4,303,728 ตัน คิดเป็นร้อยละ 30.06
ของปริมาณความต้องการอาหารสัตว์ทั้งหมด
ส่วนความต้องการอาหารสัตว์รองลงไปนั้นเป็นในธุรกิจการเลี้ยงสุกรขุนและไก่ไข่
ซึ่งคาดว่าจะมีประมาณ 3,717,000 ตัน และ 1,684,800 ตัน คิดเป็นร้อยละ 25.96 และร้อยละ
11.77 ของปริมาณความต้องการอาหารสัตว์ทั้งหมดในปี 2554 ตามลำดับ

ความต้องการอาหารสัตว์ที่ขยายตัวเพิ่มขึ้นนี้ ทำให้คาดได้ว่าจำเป็นต้องนำเข้าวัตถุดิบอาหารสัตว์
โดยเฉพาะอย่างยิ่ง กากถั่วเหลือง ปลาป่น และข้าวโพด จากต่างประเทศไม่น้อยกว่าในปี 2553
ที่ผ่านมา
ซึ่งถ้าวิเคราะห์จากแนวโน้มการกำหนดมาตรการเกี่ยวกับการนำเข้าวัตถุดิบอาหารสัตว์ของทางการแล้ว
ก็คาดหมายได้ว่ามาตรการดังกล่าวนี้จะไม่แตกต่างไปจากปี 2553 มากนัก

อาจสรุปได้ว่า ความก้าวหน้าและศักยภาพที่จะเติบโตต่อไปของธุรกิจการผลิตอาหารสัตว์ในปี 2554
นั้นขึ้นอยู่กับปัจจัยที่คาดว่าจะมีผลทั้งทางบวกและทางลบต่อธุรกิจอาหารสัตว์ดังต่อไปนี้

ปัจจัยทางบวก

-   การคาดหมายว่าความต้องการบริโภคภายในประเทศต่อผลิตภัณฑ์ปศุสัตว์จะขยายตัวต่อไปในปี
    2554 ประกอบกับการขยายตัวของการส่งออกผลิตภัณฑ์ปศุสัตว์สำคัญคือไก่เนื้อ
    ที่ยังมีศักยภาพแข่งขันสูง จะทำให้ความต้องการอาหารสัตว์มีมากขึ้น
    และอุตสาหกรรมการผลิตอาหารสัตว์ขยายตัวต่อไปได้

-   นโยบายของรัฐบาลเกี่ยวกับมาตรการนำเข้าวัตถุดิบอาหารสัตว์ ซึ่งมีความชัดเจนมากขึ้น
    และได้ประกาศแจ้งล่วงหน้าเป็นเวลาพอสมควรทำให้อุตสาหกรรมการผลิตอาหารสัตว์สามารถวางแผนการผลิตและการนำเข้าวัตถุดิบได้อย่างมีประสิทธิภาพ

ปัจจัยทางลบ

-   เนื่องจากน้ำมันเชื้อเพลิงเป็นส่วนหนึ่งของต้นทุนการผลิตและการขนส่งผลิตภัณฑ์อาหารสัตว์ที่สำคัญ
    ดังนั้นแนวโน้มการเพิ่มสูงขึ้นของราคาน้ำมันในตลาดโลก
    ซึ่งมาจากหลายสาเหตุโดยเฉพาะอย่างยิ่งความไม่สงบในตะวันออกกลาง
    จึงอาจส่งผลให้ต้นทุนการผลิตอาหารสัตว์เพิ่มขึ้น
    นอกจากนั้นการนำพืชที่เป็นวัตถุดิบอาหารสัตว์ไปผลิตพลังงานทดแทนก็มีส่วนทำให้ต้นทุนการผลิตสูงขึ้นเช่นกัน

-   ความต้องการวัตถุดิบอาหารสัตว์ที่เพิ่มขึ้นมากอย่างต่อเนื่อง
    เพื่อใช้ในอุตสาหกรรมการผลิตอาหารสัตว์ ที่ขยายตัว
    อาจเป็นผลทำให้ราคาวัตถุดิบเหล่านี้เพิ่มสูงขึ้น จนเป็นอุปสรรคต่อการขยายการผลิตได้

-   แม้ว่าการนำเข้าวัตถุดิบอาหารสัตว์สำคัญ จะเป็นไปอย่างเสรีมากขึ้นแล้วในปัจจุบัน
    แต่รัฐบาลก็ยังคงกำหนดมาตรการที่เป็นข้อจำกัดอยู่อีกไม่น้อย
    ทำให้ต้นทุนการผลิตอาหารสัตว์สูงกว่าที่ควรจะเป็น
    และส่งผลกระทบต่อศักยภาพการแข่งขันของผลิตภัณฑ์ปศุสัตว์ต่าง ๆ จากประเทศไทยด้วย

ประมาณการความต้องการอาหารสัตว์ในประเทศไทยปี 2552 - 2554 

 หน่วย : ตัน 

+-----------+--------+---------+--------+--------+---------+---------+
| ป         | 2552   |         | 2553*  |        | 2554**  |         |
| ระชากรสัตว์ |        |         |        |        |         |         |
+-----------+--------+---------+--------+--------+---------+---------+
|           | ปริมาณ  | สัดส่วน   | ปริมาณ  | สัดส่วน  | ปริมาณ   | สัดส่วน   |
|           |        |         |        |        |         |         |
|           | อา     | (ร้อยละ) | อา     | (      | อ       | (ร้อยละ) |
|           | หารสัตว์ |         | หารสัตว์ | ร้อยละ) | าหารสัตว์ |         |
+-----------+--------+---------+--------+--------+---------+---------+
| ไก่เนื้อ     | 3,5    | 29.53   | 3,9    | 30.39  | 4,      | 30.06   |
|           | 58,298 |         | 04,956 |        | 303,728 |         |
| ไก่พ่อแม่พันธุ์ |        | 4.65    |        | 4.73   |         | 4.68    |
|           | 5      |         | 6      |        | 670,320 |         |
| ไก่ไข่เล็กรุ่น | 59,944 | 5.51    | 08,328 | 5.14   |         | 5.35    |
|           |        |         |        |        | 765,483 |         |
| ไก่ไข่ให้ไข่  | 6      | 12.30   | 6      | 11.30  |         | 11.77   |
|           | 63,650 |         | 59,967 |        | 1,      |         |
| ไก        |        | 0.17    |        | 0.15   | 684,800 | 0.15    |
| ่ไข่พ่อแม่พันธุ์ | 1,4    |         | 1,4    |        |         |         |
|           | 82,000 | 24.97   | 52,400 | 25.25  | 22,000  | 25.96   |
| สุกรขุน     |        |         |        |        |         |         |
|           | 20,000 | 6.17    | 18,800 | 6.15   | 3,      | 5.72    |
| สุกรพันธุ์    |        |         |        |        | 717,000 |         |
|           | 3,0    | 2.09    | 3,2    | 1.96   |         | 1.76    |
| เป็ดเนื้อ    | 09,000 |         | 45,000 |        | 818,400 |         |
|           |        | 0.18    |        | 0.17   |         | 0.15    |
| เป็ดพันธุ์    | 7      |         | 7      |        | 252,000 |         |
|           | 44,000 | 1.08    | 90,500 | 1.01   |         | 1.14    |
| เป็ดไข่     |        |         |        |        | 21,900  |         |
|           | 2      | 2.95    | 2      | 3.69   |         | 3.48    |
| โคนม      | 52,000 |         | 52,000 |        | 162,500 |         |
|           |        | 5.58    |        | 5.60   |         | 5.59    |
| กุ้ง        | 21,900 |         | 21,900 |        | 498,225 |         |
|           |        | 4.82    |        | 4.46   |         | 4.19    |
| ปลา       | 1      |         | 1      |        | 800,000 |         |
|           | 30,000 |         | 30,000 |        |         |         |
|           |        |         |        |        | 600,453 |         |
|           | 3      |         | 4      |        |         |         |
|           | 55,875 |         | 74,500 |        |         |         |
|           |        |         |        |        |         |         |
|           | 6      |         | 7      |        |         |         |
|           | 72,000 |         | 20,000 |        |         |         |
|           |        |         |        |        |         |         |
|           | 5      |         | 5      |        |         |         |
|           | 81,800 |         | 71,860 |        |         |         |
+-----------+--------+---------+--------+--------+---------+---------+
| รวม       | 12,0   | 100.00  | 12,8   | 100.00 | 14,     | 100.00  |
|           | 50,467 |         | 50,211 |        | 316,809 |         |
+-----------+--------+---------+--------+--------+---------+---------+

ที่มา : สมาคมผู้ผลิตอาหารสัตว์ไทย และการประมาณการ

* ประมาณการ

** พยากรณ์

ประมาณการความต้องการวัตถุดิบอาหารสัตว์

เปรียบเทียบระหว่างปี 2552-2554

 หน่วย : ตัน 

+-----------------+----------------+----------------+-----------------+
| วัตถุดิบ           | 2552           | 2553*          | 2554**          |
+-----------------+----------------+----------------+-----------------+
| ปลาป่น           | 556,020.7      | 578,462.5      | 639,040.5       |
|                 |                |                |                 |
| กากถั่วเหลือง      | 2,902,691.5    | 3,079,213.5    | 3,430,241.4     |
|                 |                |                |                 |
| ข้าวโพด          | 4,787,562.2    | 5,086,122.5    | 5,693,743.0     |
|                 |                |                |                 |
| ปลายข้าว         | 1,086,655.0    | 1,154,780.0    | 1,274,735.0     |
+-----------------+----------------+----------------+-----------------+

ที่มา : สมาคมผู้ผลิตอาหารสัตว์ไทย และการประมาณการ

* ประมาณการ

** พยากรณ์

สายธุรกิจอาหารแปรรูป

(ก) ลักษณะการตลาดของผลิตภัณฑ์

กลยุทธ์ในการแข่งขันที่สำคัญ

นโยบายการตั้งราคาขายผลิตภัณฑ์ของบริษัท ขึ้นอยู่กับปัจจัยของภาวะราคาเนื้อไก่ในประเทศ
แต่เนื่องจากเนื้อไก่ที่ซื้อจากบริษัทแม่เพียงแห่งเดียว ทำให้บริษัทสามารถประมาณการต้นทุน
รวมทั้งสามารถควบคุมคุณภาพของวัตถุดิบได้ ทำให้บริษัทสามารถที่จะแข่งขันกับคู่แข่งได้

ลักษณะของลูกค้า แบ่งออกเป็น 2 กลุ่มดังนี้

กลุ่มที่ 1 ลูกค้าตลาดสด

กลุ่มที่ 2 ลูกค้าต่างจังหวัด

กลุ่มลูกค้าเป้าหมาย

ผู้บริโภคในประเทศทั่วไป ที่นิยมรับประทานไส้กรอก และพ่อค้าคนกลาง

การจำหน่ายและช่องทางการจำหน่าย

ผลิตภัณฑ์ของบริษัท จีเอฟ ฟูดส์ จำกัด จัดจำหน่ายในกรุงเทพฯ และต่างจังหวัด เช่น จังหวัดชลบุรี
พิษณุโลก ภูเก็ต อุตรดิตถ์ นครราชสีมา และพัทลุง เป็นต้น ภายใต้เครื่องหมายการค้าของบริษัท
โดยที่ผู้ซื้อจะเป็นพ่อค้าคนกลาง

สายธุรกิจไก่ปู่ย่าพันธุ์

(ก) ลักษณะการตลาดของผลิตภัณฑ์

กลยุทธ์ในการแข่งขันที่สำคัญ

บริษัทไม่ต้องใช้กลยุทธ์ในการแข่งขัน เนื่องจากขายลูกไก่พ่อแม่พันธุ์ให้กับบริษัทที่เกี่ยวข้องกัน คือ
บริษัท กรุงไทยอาหารสัตว์ จำกัด (มหาชน) และบริษัท ฟาร์มกรุงไทย จำกัด

ลักษณะของลูกค้าและกลุ่มลูกค้าเป้าหมาย

กลุ่มลูกค้าเป้าหมาย คือ บริษัทที่เกี่ยวข้องกัน

การจำหน่ายและช่องทางการจำหน่าย

บริษัทจัดจำหน่ายเพียงช่องทางเดียว คือ บริษัทที่เกี่ยวข้องกัน

3.3 การจัดหาผลิตภัณฑ์หรือบริการ

สายธุรกิจชำแหละและแปรรูปเนื้อไก่

วัตถุดิบไก่เนื้อทั้งหมดซื้อมาจากบริษัท เอ็ม.เค.เอส. ฟาร์ม จำกัด ซึ่งเป็นบริษัทย่อยของบริษัท โดยที่บริษัทมีโรงงานชำแหละไก่เพียง 1 โรง ตั้งอยู่ที่จังหวัดสมุทรปราการ ในปี 2553 บริษัทมีกำลังการผลิตเท่ากับ 169,500 ตัน

ผลกระทบต่อสิ่งแวดล้อม

ธุรกิจชำแหละไก่นี้ ไม่มีผลกระทบต่อสิ่งแวดล้อมมากนัก แต่เนื่องจากการชำแหละไก่จะมีของเสียที่เหลือจากกระบวนการผลิต ซึ่งบริษัทได้จัดทำบ่อบัดน้ำเสีย เพื่อควบคุมคุณภาพของน้ำให้มีสภาพที่ดีก่อนแล้วค่อยปล่อยให้ไหลลงสู่ลำคลอง 

สายธุรกิจโรงฟักไข่

บริษัทซื้อลูกไก่พ่อแม่พันธุ์เนื้อจากบริษัทที่เกี่ยวข้องกันเพื่อนำมาผลิตลูกไก่เนื้อ ในส่วนลูกไก่พ่อแม่พันธุ์ไข่นั้นซื้อมาจากต่างประเทศ เพื่อนำมาผลิตลูกไก่ไข่ โดยมีฟาร์มไก่เนื้อจำนวน 5 ฟาร์ม และฟาร์มไก่ไข่ จำนวน 1 ฟาร์ม ซึ่งฟาร์มทั้งหมดตั้งอยู่ที่จังหวัดชลบุรี ในปี 2553 บริษัทมีกำลังการผลิตเท่ากับ 81 ล้านตัวในส่วนของลูกไก่เนื้อ ส่วนลูกไก่ไข่บริษัทมีกำลังการผลิตเท่ากับ 5 ล้านตัว

ผลกระทบต่อสิ่งแวดล้อม

ธุรกิจโรงฟักไข่นี้ ไม่มีผลกระทบต่อสิ่งแวดล้อมมากนัก ซึ่งบริษัทได้จัดทำบ่อบัดน้ำเสีย
เพื่อควบคุมคุณภาพของน้ำให้มีสภาพที่ดีก่อนแล้วค่อยปล่อยให้ไหลลงสู่ลำคลอง

สายธุรกิจฟาร์มเลี้ยงไก่เนื้อ

บริษัทรับซื้อลูกไก่เนื้อ ซึ่งเป็นวัตถุดิบจากบริษัทที่เกี่ยวข้องกัน คือบริษัท ฟาร์มกรุงไทย จำกัด
ส่วนอาหารที่ใช้เลี้ยงไก่ ซื้อมาจากบริษัทที่เกี่ยวข้องกันเช่นกัน คือบริษัท กรุงไทยอาหารสัตว์ จำกัด
(มหาชน) ปัจจุบันบริษัทมีฟาร์มเลี้ยงไก่ทั้งหมด 11 ฟาร์ม ซึ่งตั้งอยู่ที่จังหวัดชลบุรี
โดยมีกำลังการผลิตในปี 2553 เท่ากับ 61 ล้านตัว

ผลกระทบต่อสิ่งแวดล้อม

ธุรกิจฟาร์มเลี้ยงไก่นี้ ไม่มีผลกระทบต่อสิ่งแวดล้อมมากนัก ซึ่งบริษัทได้จัดทำบ่อบัดน้ำเสีย
เพื่อควบคุมคุณภาพของน้ำให้มีสภาพที่ดีก่อนแล้วค่อยปล่อยให้ไหลลงสู่ลำคลอง

สายธุรกิจอาหารสัตว์

บริษัทซื้อวัตถุดิบ เช่น ข้าวโพด กากถั่วเหลือง โปรตีนจากพืชอื่น และส่วนผสมอาหารสัตว์
ทั้งในประเทศและต่างประเทศ ทั้งนี้ขึ้นอยู่กับปริมาณผลผลิตในประเทศและราคาเป็นสำคัญ
บริษัทประสบปัญหาการขาดแคลนวัตถุดิบที่ใช้ในการผลิตอาหารสัตว์
เนื่องจากผลผลิตในประเทศมีปริมาณไม่เพียงพอต่อความต้องการ เช่น ข้าวโพด และกากถั่วเหลือง
เป็นต้น ทำให้ต้องพึ่งพิงการนำเข้าจากต่างประเทศ นอกจากนี้บริษัทยังมีข้อจำกัดในการจัดหาวัตถุดิบ
อาทิ มาตรการการกำหนดโควต้า มาตรการด้านราคา และมาตรการด้านภาษี

ปัจจุบันบริษัทมีโรงงานผลิตอาหารสัตว์ทั้งหมด 4 โรงงาน ซึ่งผลิตอาหารสัตว์บก 1 โรงงาน
และผลิตอาหารสัตว์น้ำ 2 โรงงาน โรงงานทั้ง 3 แห่ง ตั้งอยู่ในบริเวณเดียวกัน
คือที่จังหวัดสมุทรปราการ โดยมีกำลังการผลิตรวมในปี 2553 เท่ากับ 599,000 ตัน
ส่วนโรงงานผลิตอาหารสัตว์บกอีก 1 โรงงาน ตั้งอยู่ที่ อ.บ้านบึง จ.ชลบุรี มีกำลังการผลิต
512,000 ตัน นอกจากนี้ยังมีฟาร์มเลี้ยงไก่พ่อแม่พันธุ์ เพื่อผลิตไข่ไก่เชื้อจำหน่ายให้กับบริษัท
ฟาร์มกรุงไทย จำกัด ในปี 2553 บริษัทมีกำลังการผลิตรวมเท่ากับ 21 ล้านฟอง
โดยมีฟาร์มเลี้ยงไก่ 3 ฟาร์ม ซึ่งฟาร์มทั้งหมดตั้งอยู่ที่จังหวัดชลบุรี

ผลกระทบต่อสิ่งแวดล้อม

ธุรกิจอาหารสัตว์ มีผลกระทบต่อสิ่งแวดล้อม ดังนั้นบริษัทได้มีมาตรการป้องกันไม่ให้เกิดกลิ่นและควัน
ฟุ้งกระจายไปรบกวนบริเวณใกล้เคียง ในปีที่ผ่านมา
บริษัทไม่ประสบปัญหาการร้องเรียนจากบริเวณใกล้เคียง

ส่วนธุรกิจฟาร์มเลี้ยงไก่พ่อแม่พันธุ์นี้ ไม่มีผลกระทบต่อสิ่งแวดล้อมมากนัก
เพราะบริษัทได้จัดทำบ่อบัดน้ำเสีย
เพื่อควบคุมคุณภาพของน้ำให้มีสภาพที่ดีก่อนแล้วค่อยปล่อยให้ไหลลงสู่ลำคลอง

สายธุรกิจอาหารแปรรูป

วัตถุดิบเนื้อไก่ ซื้อจากบริษัทแม่ คือบริษัท จีเอฟพีที จำกัด (มหาชน) เพียงแห่งเดียว
ดังนั้นจึงไม่ประสบปัญหาการจัดหาวัตถุดิบ โรงงานผลิตไส้กรอกนี้ตั้งอยู่ที่จังหวัดสมุทรปราการ ในปี
2553 มีกำลังการผลิตเท่ากับ 6,600 ตัน

ผลกระทบต่อสิ่งแวดล้อม

ธุรกิจการผลิตไส้กรอก ไม่มีผลกระทบต่อสิ่งแวดล้อมมากนัก
แต่เนื่องจากการผลิตไส้กรอกจะมีของเสียที่เหลือจากกระบวนการผลิต ซึ่งบริษัทได้จัดทำบ่อบัดน้ำเสีย
เพื่อควบคุมคุณภาพของน้ำให้มีสภาพที่ดีก่อนแล้วค่อยปล่อยให้ไหลลงสู่ลำคลอง

สายธุรกิจไก่ปู่ย่าพันธุ์

บริษัทนำเข้าไก่ปู่ย่าพันธุ์จากต่างประเทศ เพื่อผลิตลูกไก่พ่อแม่พันธุ์เนื้อ โดยขายให้กับบริษัท
ฟาร์มกรุงไทย จำกัด และบริษัท กรุงไทยอาหารสัตว์ จำกัด (มหาชน) ซึ่งเป็นบริษัทที่เกี่ยวข้องกัน
โดยในปี 2553 บริษัทมีกำลังการผลิตลูกไก่พ่อแม่พันธุ์เท่ากับ 1,100,000 ตัว โดยมีฟาร์มเลี้ยงไก่
6 ฟาร์ม ซึ่งฟาร์มทั้งหมดตั้งอยู่ที่จังหวัดชลบุรี

ผลกระทบต่อสิ่งแวดล้อม

ธุรกิจฟาร์มเลี้ยงไก่ปู่ย่าพันธุ์ เพื่อผลิตลูกไก่พ่อแม่พันธุ์เนื้อ ไม่มีผลกระทบต่อสิ่งแวดล้อมมากนัก
ซึ่งบริษัทได้จัดทำบ่อบัดน้ำเสีย
เพื่อควบคุมคุณภาพของน้ำให้มีสภาพที่ดีก่อนแล้วค่อยปล่อยให้ไหลลงสู่ลำคลอง

3.4 งานที่ยังไม่ได้ส่งมอบ

-ไม่มี-